Шаҳбоз Беғамов Ашурматовнинг раддиясига жавоб қайтарди / CHAMPIONAT.asia\n23:07"Манчестер Сити" - "Реал Мадрид". Асосий таркиблар маълум 10 22:56Бартомеу: “Месси футбол тарихидаги энг яхши футболчи. У “Барса”да қолмоқчи” 2 21:51АПЛ. Ким йилнинг энг яхши мураббийи бўлади? 13 21:40Жампаоло Турин клубида иш бошлади 0 21:30Россия Суперкубоги. "Локомотив" - "Зенит". Учрашувни ОНЛАЙН томоша қилинг 25 21:26Дибала "Лион"га қарши ўйин қайдномасига киритилди 2 21:15"Championat.asia" ходимлари бугунги учрашувлар натижасини тахмин қилишди 47 20:50"Реал" футболчиси коронавирусни енгди 4 20:40Сетьен: "Наполи"ни жуда синчковлик билан ўрганиб чиқдик" 10 20:29"Ростов" япониялик футболчи учун қанча сарфлади? 8 19:56Роналду 2006 йилда "Валенсия"га кўчиб ўтиши мумкин эди 4 19:35"Юнайтед"га Манжукични таклиф қилишди 9 19:22Калабрия "Милан"ни тарк этади 2 19:09U-21 Биринчилиги учрашувлари марказлашган ҳолда “Бунёдкор” академиясига қарашли сунъий майдонларда ўтказилади 0 18:54Ёзги трансфер ойнаси: "Насаф"дан илк футболчи кетди 9\nШаҳбоз Беғамов Ашурматовнинг раддиясига жавоб қайтарди\n30 июл 15:48\nТеглар : "Қўқон-1912"АГМКБахтиёр АшурматовШаҳбоз Беғамов\nШаҳбоз Беғамов Бахтиёр Ашурматовнинг раддиясига жавоб берди.\nКеча сайтда АГМК жамоасининг ҳозирда босиб ўтаётган йўли ҳақида мақола қоралагандим. Ўша мақоладаги мазкур жумла:\n"Хўш, биринчи навбатда АГМК жамоаси ҳақидаги тасаввур. Олмалиқ чемпионатимизда асосан ўрта ўринларда юрган ва бу тарафдан кўпинча ўртамина жамоа сифатида барқарорликни сақлаб келган жамоа. 2018 йил жамоа ўз тарихида илк бор мамлакат кубогини қўлга киритди. Бу жуда яхши натижа. Лекин бу кўпроқ тасодиф ва омад эвазига келган муваффақиятга ўхшаш. Чунки худди ўша мавсум жамоа элитада ўтиш ўйинлари орқали ўз жонини сақлаб қолди. Яъни, бир қарашда жамоанинг энг муваффақиятли мавсумида АГМК чемпионатни хавфли ҳудуд чизиғида тугатди. Кубок эса мусобақа формати ўзгариб, ўйинлар бир учрашувдан иборат бўлган пайтга тўғри келиб қолди. Яъни, бундай форматда исталган жамоада ҳар қандай сенсацияни қайд этиш имконияти ошади. АГМК эса ўшанда ҳақиқий сенсация қайд этганди. Ва ўша сенсацион финал жамоага янги босқичдаги йўлни очиб беришга туртки бўлди", - дейилган жойига Бахтиёр ака эътирозли муносабат билдирибдилар.\nБахтиёр Ашурматов - АГМК, Миржалол Қосимов ва Шаҳбоз Беғамов ҳақида\nЎқидим, ўша жойидаги жумлага жавобни тўғри қабул қилдим, гап йўқ. Лекин раддия чўзилиб, афтидан фақат ўша жойига эмас, балки АГМКнинг ҳозирги кундаги муваффақиятли иштирокини шунчаки омад эвазига бўлаётганини тасвирлашга чалғиб кетганликларини кўрдим. Бу нима билан боғлиқ аниқ билмадим-у, лекин тахминим бор. Бироқ ҳозир Ашурматов сингари "Пахтакор" билан ҳозирда АГМК яна 5 марта ўйнаса, ҳаммасида ютқазади деган тахминларга берилмасликка қарор қилдим.\nЭнди ўша эътирозли жумлага эътибор берамиз. У ерда АГМКнинг 2018 йилда кубокни ютгани жуда яхши натижалиги таъкидланган ва буни омад эвазига, кўпроқ тасодифий муваффақиятга қиёслаганман. Тушунтираман, биринчидан, у ерда фокус жамоа танлаган ва кетаётган йўлга қаратилиб, айнан ўша йили клубнинг приоритети бундай вазифаларни бажаришга эмас, балки доимги иштирокка қаратилганига урғу берилган. "Пахтакор"ни мағлуб этиб кубокни олиш эса омад эвазига дейилган, умумий маънода. Яъни ўша финалдаги айнан ўйин жиҳатидан келиб чиқиб эмас. 2018 йилги мавсум фақат кубокдаги иштирок билан эмас, балки энг устувор бўлган чемпионатдаги қатнашув билан ҳам эсланиши керак, аҳир? Раддияда ўшанда АГМК ўзига мос бўлмаган жойларда юргани ва амаллаб элитада қолгани ҳақида лом-лим дейилмаган. Ўзбекистон кубоги соҳибига айланган АГМКнинг пойдеворида сал бўлсада Кумиковнинг хизматлари эсланмаган.\nШунингдек, ўша жумлада 2018 йилда Ўзбекистон кубогидаги муваффақият жамоага янги босқичдаги йўлни очиб берилгани айтилган. Гапни очиғи, у ерда Ашурматов ва унинг жамоасининг меҳнати тасодиф эканлигидан кўра, жамоанинг мақсад ва вазифалари режасидан ўрин олмагани учун тасодифга қиёсланган. Ва ўша натижа келаси мавсумларда жамоа йўлида кескин бурилиш ясагани, янги босқичга чиқишида туртки бўлгани эътироф этилган.\nБахтиёр Ашурматов негадир буни нотўғри тушунишга ҳаракат қилган ёки тушунишни истамаган. Майли, гап буёқда ҳам эмас. Иккинчидан, Ашурматовнинг ўзи ёзган раддиясида айтяпти:\n"Мани фикримча, финалда АГМК "Пахтакор"га қарши 5 марта ўйнаса, 5 марта ютқазади.Чунки, хозирги пайтда тан олиш керак, Арвеладзе бошчилигидаги "Пахтакор"га тенг келадиган жамоа йўқ. Омад, тасодиф ва сенсация ҳар йили ҳам бўлавермайди".\nЎқидингиз-а? Омад, тасодиф ва сенсация ҳар доим бўлавермайди дейилмоқда! Хўш, унда нега ўша жумладаги омад, сенсация ва тасодиф деган сўзларга эътироз? Яъни, ман буни умумий маънода келтирганман. Ашурматов эса тўғридан-тўғри "Пахтакор" билан яна 5 марта ўйнаса, худди шунча ютқазади, имкониятинг йўқ, деяпти. Яъни, "Пахтакор"ни ҳозирги кунда мағлуб этиш омад ва тасодиф эвазига қўлга киритилиши мумкинлигига шаъма қилинмоқда. Бу Ашурматовнинг шахсий фикри, қаршилигим йўқ. Шунчаки кимдир тушунтириб бера оладими, унда нега юқоридаги жумлада келтирилган умумий маънодаги омад, тасодиф ва сенсация сўзларига эътироз? Ғалати.\nШунчаки эслатма, яқинда АГМК Тошкентда "Пахтакор" билан ўйнади ва ютқазмади. Ўйин бўйича ҳам томоша қилишга арзигулик баҳс бўлди. Айтмоқчи бўлганим, ҳозирги АГМК маълум даражада шаклланиб, ўйин тарафлама ҳам ўсгани эвазига мамлакат грандига муносиб қаршилик қилди. Назаримда, 2018 йилга нисбатан ҳар иккала жамоа яхшигина ўсишга эришди. Айниқса "Пахтакор" 2 йил аввалгига нисбатан жуда кучайган.\nФутболда ҳар нарса руй бериши мумкин. Исталган ғалаба ёки муваффақият омад келмаса қўлга киритилмайди. Ҳар қандай жамоанинг ютуғи омад эвазига бўлади. Омад эса ўша дақиқадаги кучлилар тарафида бўлади. Футболда ҳам ҳаётда учрайдиган тасодифлар бўлиб туради. Бунинг ёмон тарафи йўқ. Ҳеч ким АГМКнинг 2018 йилдаги муваффақиятини нолойиқ дея ҳисоблагани йўқ.\nМайли, бевосита ўзи мураббийлик қилган даврдаги фикрга муносабат билдирилган. Ёмон тарафи йўқ. Лекин нега бошқа томон, яъни 2019 ёки 2020 йилдаги мавсум ҳақида батафсил тўхталинган. Рўзиқул Бердиевни энг яхши мураббийлиги айтилиб ўтилганини бу мавзуга нима алоқаси бор? Менимча, Рўзиқул Бердиевнинг иқтидорига шубҳа йўқ. Гапни очиғи, Ашурматов Бердиевни алоҳида эътироф этмасада ҳамма "Насаф" бош мураббийи Ашурматовдан анча кучлилигини яхши билади. Ортиқча тўхталишга ҳожат йўқ.\nАшурматов "Ан Насср" билан ўйин ҳақидаги фикрга ҳам муносабат билдириб, уни фожеа эмаслигига қаршилик қилган. Тушунишимча, бир ойлик жамоа таркибидаги юлдузлари мавжуд бўлган гранд рақибга ютқазишни жуда алам билан эслаган. ОЧЛда ўйнаш, халқаро майдондаги маъсулият ҳақида ўзбек мураббийлари ичидан менимча, бир киши кўпроқ гапиришга ҳақли. Кимлигини алоҳида айтишим шарт эмас, тушундингиз.\nМураббийларга вақт берилиши масаласи. Бу борада Бахтиёр Ашурматов кўп азият чеккан, тушунаман, қўшиламан. Ҳар бир мураббийга вақт керак. Лекин мураббийлар ҳам шунга монанд бўлиши ва лойиқ кўрилиши керак. Ашурматов ниҳоят Қўқонда узоқ кутилган вақтни олишига тилакдошман.\nКейин футболда молия ҳамма нарсани ҳал қилмаслигини айтганимга, Ашурматов қарама-қарши кетиб, пулга кўп нарса боғлиқлигини келтирибдилар. Пул керак, лекин муваффақият гарови фақат пул эмаслигини айтиб, мисол тариқасида "Сити", МЮ ва ҳоказоларни келтирганман. Тўғридан-тўғри таққослаш бўлмаган. Легионерлар билан АГМКдаги хорижлик футболчиларни мисол келтиришни ҳожати йўқ, менимча. Раддияни аввалида нима учун муносабат билдираётганликларини алоҳида айтиб, ўша жойига қисқача гапирилиб, кейин бошқа мавзулар бўйича алоҳида тўхталиб, якунда раддия достонга айланган. Шунчаки мураббий умуман бошқа мавзудаги мақолага муносабат билдириш чоғида алоқаси йўқ мавзуларга ўтиб кетган. Ҳайрон қолдим.\nТепадаги жумлага муносабатни тўғри қабул қилдим ва хурсанд бўлдим. Ҳаммани шахсий фикри ва мени қарашларим кимгадир маъқул келмаслиги табиий. Лекин маъно ва мазмун жиҳатдан тушунмовчилик бўлган. Майли.\nАшурматов раддия аввалида шундай дейди: "АГМК матбуот котиби Шаҳбоз Беғамовнинг таҳлилий мақоласини ўқиб шунга амин бўлдимки, сайт ўқувчилари, мухлислар футболдаги вазиятларга ҳолисона ёндашиши, қизиқарли мулоҳазаларини билдирадиган Шаҳбоз Беғамовнини йўқотишибди. Афсуски, танқидий мақолалари билан чиқиш қиладиган, вазиятларга ҳолисона ёндашадиган журналистларимиз биттага камайибди".\nБиринчидан, шахсий фикри. Бемалол.\nРаддия охиридаги жумла: "Шаҳбозни ажойиб йигит сифатида, яхши журналист сифатида жуда ҳам ҳурмат қиламан. Ўз танлаган йўлидан адашмаслигига тилакдошман. Унга жуда мураккаб ишида омад тилайман. Лекин, охирги пайтларда бир томонлама мақолалар чиқариб тургани учун ўз фикрларимни билдирдим".\nЖаноб Ашурматов, бир томонлама мақола деганда нимани назарда тутдиз? Очиқроқ гапириш керак эди. Мен ҳам сизнинг мураббийлик фаолиятингизда омад тилайман. Омад тилашимни кимдир самимий эканлигига ишонмаслигини ҳам биламан. Лекин очиқ гап, ростан омад тилайман. Кўпроқ ишлаб, сизга ҳам кўпроқ вақт берилишини сўрайман. Бемалол ишланг. Жа бир ойда бўлмасада, 3 йилда бўлса ҳам "Ан Насср"ни ютадиган жамоа тузишингизни, бир жойда 1-2 йил қолиб бемалол ишласингизни, сафарда ҳам ютиб, 3 очко билан уйга қайтишингизни тилайман! Балки ишонмассиз, лекин самимий тилак бу.\nҚайтараман, кечаги АГМКнинг менталитети ўзгараётгани ҳақидаги мақолада сиз ва ўша пайтдаги жамоангизнинг меҳнати қадрсизланмаганди. Балки сизга шундай туюлгандир. Ўша финал ҳақида эсингизда бўлса ўша пайтдаёқ фикр билдиргандим.\nФутбол жамоатчилиги ва мухлислар кўз ўнггида Ашурматов ва мен билан боғлиқ қарама-қаршилик, зиддият юзага келганга ўхшаб қолди. Футболда бу нормал жараён. Керак бўлса қизиқ. Аслида бундай баҳс-мунозараларни бўлгани яхши, майли. Кечаги мақолада шахсан сиз ҳақингизда гап бормаган ва ҳеч кимни шахсиятингиз борасида фикр билдирмаган. Раддия кўпроқ алам билан ёзилганга, худди муҳим ўйинни ютқазиб қўйиб, жаҳлда матбуотга анжуманига кирганга ўхшаб қолибди. Мени фикримга жавоб бераман деб, ҳозирги АГМКнинг ўйинларига кўпроқ тўхталиб, бироз майдалашиб кетилгандек ва ҳозирги жамоага бироз ҳурматсизлик бўлганга ўхшади. Балки менга шундай туюлгандир, билмадим.\nЮқорида "Пахтакор" АГМК билан 5 марта ўйнаса 5 бор ютади, деган тахминигизга қисқача муносабатим. Футболда омадга кўп нарса боғлиқ. Тасодифлар ҳам кўп учраб туради. Шу боис исталган пайт хоҳлаган жамоани ютиб қўйишингиз мумкин. Лекин бу тизимли бўлса яхши. Шунда ҳеч ким сизнинг муваффақиятингизни фақат омад ёки сенсация билан изоҳламайди.\nБеларусь. "Шахтёр" кичик ҳисобда ғалабага эришди, Яхшибоевдан ассист 9\nБеларусь чемпионати. “Шахтёр” (Солигорск) – “Динамо” (Брест). Асосий таркиблар 18\nТрансфер ойнаси пайтида бошқа клубга ўтган футболчи биринчи давра ўйинларида майдонга туша оладими? 7\nЕвропа Лигаси. "Шахтер" - "Вольфсбург" 3:0 0\n30 июл 16:10:26\nБегамов сан бола акилилик килма санга хали д......х бор. Бахтиёрникига осилма йекилиб тушасан. Узи нима ишни койилатвоссан Олмаликда текинхор.\n30 июл 15:59:53\nОдаммасакансан мижғов Беғамов!!!\n30 июл 16:08:29\nBeg'amov dabba birovdi mexnatini tasodif deyishdan osoni yuq san kimsan oldingi ishni kovlaydigon Olmaliq oldin biror sovrin yutsin keyin kar kar qisen yarashadi\n30 июл 16:15:33\nToʻgʻri yozishni oʻrganib keyin Ashurmatov va boshqalar haqida fikr bildir Begʻamov. Chalasavod...\n30 июл 16:10:13\nУзи Бавария номер один дейишиндан маьлум футболда анча ноноклигин\n30 июл 15:56:59\nShagboz aqilili qima. Hech kimsan\n30 июл 15:59:35\nШахбоз кисгин з....л кивординг бору сангамас кароче бахтиерга ташаш\n30 июл 16:23:24\nShunday kunlarda bir turtkidan qolsangiz bulardi janob Beg'amov ... Har holda sizdan bir kuylak kuproq yirtgan.\n30 июл 16:09:33\nUnda o'zing trenerlik qilibqo'yavermaysanmi? Shunchalik aqilli ekansan.\n30 июл 16:18:47\nШахбоз сенга савол " Олмалик " яхшими ёки " Агмк"\n30 июл 18:45:09\nБеғамов босинг ким нима деса деяверсин,карвон утаверади итлар акилаб қолаверади,савияли яхши журналист сиз, балки футбол ичидан чиқанигиз чунам фикрлашез бошқа футбол журналистларига қараганда анча яхши,газланг купер ҳақидаги мақолалаерзгаям бази итлар роса сизга акилашганди улар куперни ёнини олгани қувдиқ рузиевга ухшаганларни термага чақиргани чунам куперни дохо деб уни химоя қилишганди,якунда нима булиб чиқди сиз ҳақ булиб чиқдингиз,уйинларни яхши тахлил қиласиз шунга яраша мурабий ёки уйинчиларгаям оқилона боҳоям берасиз,яна қайтарраман уз услибиздан чекинманг доим борини уз фикрези очиқ ойдин ёзингОМАД!\n30 июл 16:07:35\nAshurmatov yedirdi shaxboz yeb quyding , nasaf bunik ni maglub etib finalda paxtakorni yutiw tasodif bumiydi ,fakt bilan yedirdi ashurmatov !\n30 июл 16:07:34\n30 июл 16:06:17\nКимбу Шохбоз? Ўзи? Бахтиёр Ашурматов киму бу ким?\nАшурматов яхши мураббий. Олмалик аслида нохаклик килган унга нисбатан.\n117 дан 15 Олдинги фикрларни кўрсатиш


24 октябр 2021, Тошкент вақти: 21:03\nТингловчи ва муштарийлардан Озодликка мурожаатлар келишда давом ëтаëтир. 4 сентябр куни таҳририятга келган SMS-хабар ва қўнғироқларда билдирилган турфа мулоҳаза ва истаклар яна “Эркин микрофон” рукнида жамланди.\n“Кимга тўй¸ кимга аза...”\n1 сентябр куни Ўзбекистон мустақиллигининг 18 йиллиги нишонланди. Тошкент ва вилоятлар марказларида концертлар, томошалар, сайиллар бўлди. Бироқ байрам кунлари Тошкент шаҳри ёпиб қўйилганлиги сабаб пойтахтга қишлоқ хўжалиги маҳсулотлари жуда кам кирди. Шунинг учун ҳам байрамдан сўнг Тошкент бозорларидаги нарх-наволар кескин кўтарилиб кетди¸ дейди жума тонгда Фарҳод бозоридан бозорлик иқлиб келган, тошкентлик Абудманнон Холжўраев.\n- 2 сентябр куни бозор очилди. Ўшанда бозордаги нарх камида икки-уч¸ ҳатто беш баробаргача ошган эди. Мен ўзим асосан Фарҳод бозоридан бозор қиламан. Шу бозорга яқин тураман. Дейлик картошка бошқа кунлари 300-400 бўлса¸ 3 сентябр куни 1000 сўмдан ошиқ эди. Ëки булғор қалампирини олайлик. Авбал бу 150 сўм бўлган бўлса¸ ҳозиргина бозордан келдим¸ 500 сўмдан кам эмас. Байрамларнинг бўлиши Тошкент шаҳрининг халқи учун¸ айниқса¸ кам таъминланган оилалар учун аза аслида. Байрам бўлмагани яхши. Чунки байрамдан 10 кун олдиндан бошлаб¸ Тошкент шаҳрига транспорт қўйилмайди. Маҳсулот келмайди. Шу сабаб бозор ошиб бораверади. Тожикистондаги байрам ўтгунча ҳам мана шунақа нимагадир. Байрам биздаги маддоҳлар учун¸ телевизорда мақтайдиган журналистлар учун байрамдир¸ мустақилликдир. Лекин биз учун¸ биз фақат нафақага яшаймиз¸ биз учун бунақа байрамлар аза¸ дейди тошкентлик Абдуманнон Холжўраев.\n“Тошкентда байрам, Қизириқда зулмат”\nТошкентда бўлиб ўтган мустақиллик байрамини телевизорда кўролмадик, дейди биз билан суҳбатда Сурхондарё вилоятининг Қизириқ туманидаги Оухнбобев маҳалласида истиқомат қилувчи онахон Лола Мирраҳимова. Онахоннинг айтишича, Тошкентда ва вилоят марказларида раҳбарлар мустақиллик байрамини нишонлаб рақсларга тушаётган бир пайтда¸ улар мана бир неча йилдирки светсиз ва газсиз ўтиришибди:\nЛола Мирраҳимова: Мана биз Сурхондарë вилояти¸ Қизириқ тумани¸ Охунбобоев маҳалласида яшаяпмиз. Олти йилдан бери светимиз йўқ¸ газ йўқ. Сув бир ҳафтада уч ëки тўрт марта бир соатдан берилади. Жуда қийналаяпмиз. Мен президентга олти йил ичида 10 марта ëздим. Олий мажлисга тўрт марта ëздим¸ вилоят ҳокимиятига кирдим¸ туман ҳокимиятига кирдим. Умуман натижа йўқ. Бир фоиз ҳам ўзгариш йўқ.\nЛола Мирраҳимова: Йўқ. Свет ҳам йўқ.\nЛола Мирраҳимова: Свет эрталаб соат 06.00 дан 08.00 гача икки соат беради. Мана ҳозир рўза бўлди. Шунга бераяпти. Соат 04.00 данми¸ 04.30 данми бераяпти. Бу вақтинча. Кечқурун соат 20.00 дан 23.00 гача ëқади. Мана бизнинг касалхонамиз бор¸ врачебный пункт. Даволаш учун 20 миллионга жиҳозлар олиб келди. Шундай чанг бўлиб ëтибди. Яна мактабга компьютерлар олиб келган. Болалар ҳатто компьютер нима эканлигини ҳам билмайди. Даволанишга имкониятимиз йўқ. Чунки свет йўқ ва оқибатда жиҳозлар ишламайди. Мана шу муаммо бизда.\nОзодлик: Свет ëзда йўқ бўлса¸ қишда қандай бўлади?\nЛола Мирраҳимова: Қишда умуман бўлмайди. Уйларимиз совет иттифоқи даврида қилинган бетон. Қишда музлаб қоламиз. Мана сил касалликлари¸ умуман касалликлар кўп. Ëш болалар мана шу касалликларга чалиниб¸ ўлиб кетаяпти. “Нима бор? Нима йўқ? Нима етмайди?” деб бирорта одам келмайди. 10 000 киши яшаяпти. Мана ҳали август ойининг пенсиясини ҳам олганимиз йўқ. қарз оламиз¸ берамиз¸ кейин яна қарз оламиз. Яшаш шундай.\nОзодлик: Свет бўлмаса¸ газ бўлмаса¸ овқатни қандай пишираяпсизлар?\n- Далада тезак терамиз. Ғўзапоя бор. Ҳозир ғўзапоямиз ҳам тамом бўлган. Энди ҳозир пахта терими бошланадику. Декабр ойида ғўзапоя терамиз. Мен 71 ëшга кирдим. 71 ëшга кириб¸ жуда ҳам қийналаяпман. На бир ахборот кўрамиз. Ҳаëтдан умуман орқада қолдик. Мустақиллик¸ мустақиллик¸ байрамни ҳам кўрмаймиз. Байрам биз учун йўқ. На Наврўз бор¸ на 8 март бор бизга¸ на янги йил бор. Фақат вилоятда катталар учун бор. Афғонистонда бемалол свет бор. Афғонистонга свет бераяпти. Ўзимизнинг халқимиз эса светсиз ўтирибди¸ дейди Лола Мирраҳимова.


Сингапур саммити ниҳоясига етди\n25 май 2022, Тошкент вақти: 08:42\nОсиё-Тинч океани минтақаси давлатлари етакчилари жаҳон иқтисоди ўсишини таъминлаш мақсадида халқаро иқтисодий интеграциясининг янги моделларини ишлаб чиқиш чақириғи билан чиқдилар.\nСингапурда бўлиб ўтган Осиё-Тинч океани иқтисодий ҳамкорлик саммити якунида шу мазмундаги декларация қабул қилинди.\nУшбу декларацияда давлат етакчилари иқтисодни жонлантиришга қаратилган чора-тадбирлар ва бу йўналишдаги сиёсатни давом эттиришга, жумладан, эркин ва очиқ савдо учун имкониятлар яратишга келишиб олдилар. Декларацияда, шунингдек, иқтисодий ва техник ҳамкорликни ривожлантириш, коррупция ва протекционизмга қарши кураш тадбирларини кучайтириш лозимлиги қайд этилган.\nСингапур саммитида 20дан зиёд давлат етакчилари, жумладан, АҚШ президенти Барак Обама ва Россия президенти Дмитрий Медведев иштирок этди.


Ёш тадқиқотчиларни илм-фан соҳасига жалб қилишга қай даражада эътибор қаратиляпти? | O'zLiDeP\nАйтиш мумкинки, инновациялар бир марталик ташкилий-техникавий тадбир эмас, улар бир томондан инвестициялар ва молиявий ресурслар, иккинчи томондан эса илм-фан, илмий тадқиқотлар ва ишланмалар билан боғлиқ. Замонавий илмий тадқиқотларсиз, илм-фан ва ишлаб чиқаришни узвий боғлашга, иқтисоддаги таркибий ўзгаришларга ва инновацион модернизациялашга эришиб бўлмайди.\nШу ўринда бир савол туғилади. Хўш, бугун мамлакатимизда инновацион ривожланиш соҳасига оид илмий-тадқиқот ва тажриба-конструкторлик ишларини ривожлантириш борасида қандай ишлар амалга оширилмоқда? Илм-фан ютуқларини рақамлаштириш ва ёшларни илмий фаолиятга жалб қилишга қаратилган ислоҳотлар самара беряпти?\nОлий Мажлис Қонунчилик палатасида бўлиб ўтган навбатдаги «Ҳукумат соати»да Инновацион ривожланиш вазири Иброҳим Абдураҳмонов ушбу масалалар юзасидан ахборот берди.\nИлм-фан ва техника ютуқларини кенг қўллаган ҳолда иқтисодиёт тармоқларига, ижтимоий ва бошқа соҳаларга замонавий инновацион технологияларни тезкор жорий этиш Ўзбекистон Республикаси жадал ривожланишининг муҳим шарти ҳисобланади. Шу боисдан мамлакатимизда инновацион ривожланиш соҳасидаги қатор дастурлар, чора-тадбирлар тизимли ва изчил амалга оширилаётир.\nХусусан, биргина 2018-2020 йилларда илмий-тадқиқот ва олий таълим муассасаларининг илмий лабораторияларини 95 турдаги замонавий асбоб-ускуналар билан жиҳозлашга 52,3 млрд. сўм йўналтирилган. Шунингдек, 2020 йилнинг ноябрь-декабрь ойларида 99 турдаги 61,3 млрд. сўмлик асбоб-ускуналар харид қилиниши режалаштирилган.\nЁш илмий арбобларни кўпайтириш, илмий ҳамжамиятнинг ўртача ёшини пасайтириш ҳамда табиий ва гуманитар фанларни ёшлар орасида ривожлантириш мақсадида вазирлик ҳузурида Ёшлар академияси ҳамда Иқтидорли ёшларни қўллаб-қувватлаш жамғармаси ташкил этилгани шубҳасиз, ёшларнинг ижодий, интеллектуал ва тадбиркорлик салоҳиятини оширишда муҳим воқелик бўлди.\nБугунги кунда Ёшлар академияси аъзолари геология, биология, қишлоқ хўжалиги, кимё саноат, сунъий интеллект, қайта тикланувчи энергия манбалари, робототехника ва мехатроника, дастурлаш, саноат дизайни ва 3D моделлаштириш соҳаларида ўз лойиҳаларини амалга оширмоқда.\nКейинги беш йилга қадар илм-фанга йўналтириладиган жами маблағларнинг ялпи ички маҳсулотга нисбатан улушини 6 бараварга, 2030 йилгача эса 10 бараварга оширилиб, 2025 йилга қадар илм-фанни умумий молиялаштириш ҳажмида илмий-тадқиқот ва тажриба-конструкторлик ишларига хусусий сектор томонидан ажратиладиган маблағлар улушини амалдаги 8 фоиздан 20 фоизга, 2030 йилгача эса 30 фоизга етказилади. Энг муҳими, инновацион ишланмалар ва стартап лойиҳаларни молиялаштириш мақсадида хорижий етакчи инвестиция компаниялари билан ҳамкорликда 2021 йилда 2 та, 2025 йилда 10 та венчур жамғармаларини ташкил қилинади. Шубҳасиз, бу ҳудудларда илмий фаолият билан шуғулланиб келаётган иқтидорли ёшларни қўллаб-қувватлаш, илм-фанга кенг жалб қилишга қаратилган юксак эътиборнинг амалдаги яна бир ифодасидир.\nАхборотда бугунги кунда илм-фан ютуқларининг электрон платформаси, маҳаллий ва хорижий илмий ишланмалар базасини шакллантириш, мамлакатимизнинг ҳар бир олий-таълим ва илмий-тадқиқот муассасаси билан нуфузли чет эл университетлари ва илмий марказлар ҳамкорлигини йўлга қўйиш лозимлиги қайд этилиб, бу борада инновацион ва долзарб илмий ишланмани хорижда рўйхатдан ўтказишга кўмаклашиш мақсадида тегишли Низом асосида илмий тадқиқот ва олий таълим муассасалари таклифлари асосида 100 та ишланма бўйича таклифлар шакллантирилгани қайд этилди.\nҲозирги кунда аҳоли бандлиги кафолатланиши ва турмуш тарзи фаровонлашишида локоматив вазифасини ўтаб келаётган ишлаб чиқариш корхоналарида инновацион технологиялардан самарали фойдаланиш, кадрлар ва ишлаб чиқарилаётган маҳсулотларнинг рақобатдошлигини ошириш масалаларига алоҳида эътибор қаратилди. Чунки юқори малакали илмий ва муҳандис кадрлар тайёрлаш, уларни илмий фаолиятга йўналтириш ҳамда илмий инфратузилмани модернизация қилиш ишларини сифат жиҳатидан янги босқичга кўтариш ҳозирги пайтда ҳаётий зарурратдир.\nМамлакатнинг оқил, маърифатли, саводли инсонлари цивилизацияни белгилаб бериши ҳаммамизга яхши маълум. Шу жиҳатдан илмий ташкилотлар тадқиқотчиларининг ўртача ёшини 2025 йилга қадар 45 га, 2030 йилгача эса 39 га етказилиши муҳим ташаббусдир. Бинобарин, глобаллашув шароитида янги фикр ва янги инновацион ғоя бўлмаса, иқтисодиётни юксалтириш мушкул кечади. Бу борада инновацияга ҳар қандай турдаги янгилик сифатида эмас, балки мавжуд тизимнинг самарадорлигини жиддий равишда оширадиган омил сифатида қарашимиз лозим.\nУмуман олганда, инновация — бу иқтисодий ўсиш, демакки ижтимоий фаровонлик ва жамият ривожи гаровидир. Шундай экан, эндиликда Инновацион ривожланиш вазирлиги иқтисодиёт соҳаси билан бирга, энг муҳим лойиҳаларни ҳам амалга оширишда ўзига хос локомотив ролини бажариши керак.


Ҳоланд, Лукаку, Кейн. "Манчестер Сити" Агуеронинг ўрнига кимни сотиб олиши мумкин? » Футбол янгиликлари 2021\nGoal24.uz » Европа жамоалари » Angliya » Ҳоланд, Лукаку, Кейн. "Манчестер Сити" Агуеронинг ўрнига кимни сотиб олиши мумкин?\nҲоланд, Лукаку, Кейн. "Манчестер Сити" Агуеронинг ўрнига кимни сотиб олиши мумкин?\n"Сити" жиддий ўйлаб кўриши керак: Агуеронинг ўрнини ким боса олади? Яқинда "Манчестер Сити" клуб тарихидаги энг яхши тўпурар билан хайрлашаётгани маълум бўлди. Серхио Агуеро "шаҳарликлар" лагерини 2020/21 мавсум охирида тарк этади. Фахрий аргентиналик футболчи 384 ўйинда 257 гол урган ва Манчестерда ўтказган 10 йиллик ажойиб мавсумида тўрт марта инглиз тожини қўлга киритишга муваффақ бўлган.\nАгуерони алмаштириш осон иш эмаслиги аниқ ва "Сити" ҳозирда бирор-бир номзодни кўз остига олиб қўйиши таълаб этилади. "Шаҳарликлар" учун жуда кўп имкониятлар мавжуд: шайхлар ҳар доим катта сармоялар киритишга тайёр, аммо бунда иккинчи савол туғилади: улар фойда келтирадими? - бу катта савол. Ҳозир биз сизлар билан "Манчестер Сити" келаётган ёзда ўз таркибига қўшиб олиши мумкин бўлган футболчилар ҳақида суҳбатлашамиз.\nҲеч кимга сир эмаски, Ҳоланд келаётган ёзда "Боруссия"ни тарк этиб, топ-клублардан бирига ўтишни кутмоқда. Эрлингда бунга ҳақиқатан ҳам сабаблар бор: чунки "арилар" кейинги йилда ҳатто Чемпионлар Лигасида қатнашиши ҳам сўроқ остида бўлиб турибди. Аслида Эрлинг Дортмунд клубини Бундеслигада кучли тўртликкача судраб келган одам десак адашмаймиз, чамамизда. Норвегиялик футболчи жорий мавсумда анча сермаҳсуллигини намойиш этиб келмоқда. Ҳоланд Германия чемпионатида ҳозиргача 21 учрашувда, 21 гол уришни уддалади(1та пеналти). Тўпурарлар пойгасида норвегиялик Левандовскидан кейин иккинчи ўринда турибди ва йигитча қатъият билан тўпрар бўлишни мақсад қилган.\nИнглизларнинг Тҳе Телеграпҳ нашри аллақачон "шаҳарликлар" 20 ёшли ҳужумчига қизиқиши ҳақида хабар берган. "Сити" эса ёш ҳужумчи учун ажойиб таклиф тайёрламоқчилиги ҳақида айтмоқда. Ўша ерда Эрлингнинг отаси Алф-Инге Ҳоланд 2000 йилдан 2003 йилгача бўлган вақт давомида яшаган ва нега унинг ўғли ҳам Манчестернинг мовий ранг томонига бормаслиги керак. Бундан ташқари, Премер-лигада - норвегиялик бир неча бор ўйнашни хоҳлашини айтган эди ва ривожланиш учун АПЛ энг қулай жой эканлигини ҳам таъкидлаб ўтганди.\nАммо, Ҳоланд камида 120 миллион еврога баҳоланмоқда ва ҳужумчининг трансфер қилмоқчи бўлган жамоалар ҳам талайгина: "Челси", "Манчестер Юнайтед", "Реал" ва "Барселона" каби жамоалар Эрлинг учун харидор бўлмоқда. Ушбу харидда "шаҳарликлар"га жиддий рақобат туғдирадиган битта жамоа бор. Бу - "Реал Мадрид". Футболчининг ўзи ҳам "қаймоқранглилар" сафига қўшилмоқчилиги ҳақидаги гапи, вазиятни янада чигаллаштиради. Аммо "Сити" энг яхши келишувни тузишга ва футболчининг агенти Мино Раёлани жалб қилишга қодир. Шундай экан бу трансферни амалга ошиши эҳтимолдан йироқ эмас.\n"Шаҳарликлар" Денни Ингсни таркибига қўшиб олиши анча осон кечиши мумкин. Форвард жорий мавсумда "Саутгемтон"да ўзини ёрқин кўрсатди. Футболчи "авлиёлар" сафига 2019 йилнинг ёзида "Ливерпул"дан кўчиб ўтган эди. 2019/20 йилги мавсум бошидан буён инглиз футболчиси 52 учрашувда 30 та гол уриб, терма жамоага номзод футболчи эканлиги ҳақида эслатиб қўйди. Ҳозирда Ингс АПЛнинг энг яхши футболчилридан бири бўлиб турибди.\n28 ёшли ҳужумчининг шартномаси билан боғлиқ вазият ҳалигача номаълумлигича қолмоқда. Чунки клуб ва Денни ўртасидаги шартнома 2022 йил ёзида якунига етади. Ҳозирча футболчи янги келишув ҳақида гаплашишни хоҳламаяпти. Чунки, англиялик футболчи Чемпионлар Лигасида ўйнашни хоҳлаши ва шу сабаб "Саутгемтон" сафидан кетиши мумкинлиги ҳақида яширмаяпти. Агар, футболчи ҳақиқатдан ҳам кетишни истаса, унда "авлиёлар" Ингсни сотиб юборишга тўғри келади. Сабаби, 2022 йилда, клуб футболчини эркин агент сифатида қўйиб юборишга тўғри келиши мумкин. Аммо Денни "Ман Сити" сафида Агуеронинг ўрнини тўлиқ боса оладими ёки йўқми, бу даргумон.\nКейн ўз голлари қаторини, совринлар билан ҳам тўлдирадиган вақт келганга ўхшайди. Сабаби, англиялик футболчи деярли ҳар йили "Тоттенхем" жамоасининг тўпурари бўлиб келса-да, совринлар жавони доимо бўш қолаверади. "Шаҳарликлар" таркибига қўшилиш эса энг яхши вариант бўлиши мумкин. Яқинда Ҳарри Европа чемпионатидан сўнг келажаги ҳақида ўйлашини айтди. Таниқли мутахасис Рой Кин Ҳаррини қудрат ва кучига шаъма қилиб қуйидаги фикрларни айтиб ўтди: "Кейн муҳим турнирларда ғолиб бўлиш учун жамоасини ўзгартириши керак эди. У ҳеч қачон "Тоттенхем" билан соврин юта олмайди".\nМатбуот бир неча йилдан буён Кейнни "Манчестер Юнайтед"га ўтиши мумкинлиги ҳақида айтиб келмоқда. Аммо ҳужумчининг бу трансферини амалга ошишида, қандайдир муаммолар тўсқинлик қилади. Балки, бу йил ҳам ушбу ҳолат рўй бериши мумкин. Лекин, Кейннинг "шпорлар"га боғланиб қолган дейиш жуда нотўғри. Чунки, футболчидаги кубокларга нисбатан бўлган чанқоқлиги ўз клубини ўзгартиришига сабаб бўлиши мумкин.\n"Шпорлар" бу мавсумда Англия Лига Кубоги финалигача етиб келишди. Бош соврин учун айнан "Манчестер Сити" жамоасига қарши ўйин олиб боришади. Ушбу финал катта эҳтимол билан Кейнни тақдирини ҳал қилади.\nАгар, "Манчестер Сити" Лукаку билан шартнома имзоласа, футболчи бирданига иккала Манчестер жамоасида ҳам ўйнаган кам сонли футболчилар қаторида бўлиши мумкин. Ромелу Гвардиолага қойил қолишини, ҳамда испаниялик мутахасиси билан ишлаш истаги борлигини билдирган. Бундан ташқари жорий мавсумда белгиялик футболчи, ҳақиқатдан ҳам А серияда ўз сўзини айта олди. Катта эҳтимол билан, ушбу мавсумдаги "Интер"нинг чемпион бўлишига ўз ҳиссасини қўшди.\nЛукаку ҳам Энди Коул ва Карлос Тевеснинг изидан юриши мумкин. Мазкур футболчиларнинг иккиси ҳам Манчестернинг икки жамоасида ҳам ўйнашга муваффақ бўлган. Ромелу ҳам катта эҳтимол билан бу қатордан жой олиши мумкин. Белгиялик футболчи ҳозиргача А серияда 56 учрашувда майдонга тушиб, 42 гол уришни уддалаган.\nЁки ҳеч қандай футболчини сотиб олмаслиги керакми?\n"Манчестер Сити"да бу вариант ҳам бор. Сабаби, пандемия шароитида катта маблағ сарфлашни ҳеч ким хоҳламайди. Клубда ўйнаётган футболчилар орасида Пепда иккита асосий вариант бор - де Брюйнени яширин қурол сифатида ҳужумчи сифатида ўйнатиш, ёки Габриел Жезусни ҳақиқий етакчи ва "қотил"га айлантириш. Жорий мавсумда белгиялик футболчи ушбу позисияда бироз вақт ўйнади: ушбу ҳолат яхши натижа берди, лекин жуда ҳам мукаммал эмас. Бразилиялик варианти эса унчалик ишончли эмас. Сабаби, Габриел жароҳат олиши, ёки майдонга тушган учрашувларини ҳам голсиз тарк этиши мумкин.\nЖезуснинг статистикаси умуман ёмон эмас. 2016/17 йилги мавсумда "шаҳарликлар" сафига қўшилган футболчи, ҳозиргача АПЛ доирасида 48 гол уришни уддалаган. Аммо, 23 ёшли футболчи доим ҳам ҳужумда очилавермайди. Қаердадир ҳужумчида ўта хотиржамлик юз берса, баъзан тажриба етишмайди. Лекин, ҳужумчига ушбу позисияда рақобатдош футболчи бўлса, зарар қилмайди.\nМадрид афсоналари: “Атлетико” тарихидаги энг яхши тўпурарлар


Ислом Каримов Азизбекми? « Ўзбекистон Халқ Ҳаракати\nИслом Каримов Азизбекми?\n20 March 2012 - 12:06\nАссалому алайкум ҳурматли ЎХҲ сайти раҳбарияти!\nЯқинда сайтингизда “Бахтсиз пойтахт” номли мақолани ўқиб қолдим. Ҳақиқатан ҳам бугун Тошкент жонсиз шаҳарга айланди. Буни ўйлаб Абдуллла Қодирийнинг “Ўтган кунлар” романидаги Тошкент ҳокими Азизбекнинг шаҳар халқига қилган зулми эсимга тушди. Кеча берилган хабарга кўра Тошкентда маиший хизматлар нархи янада кўтарилар экан. Бу ёғини машҳур ёзувчимиз китобидан ўқийлик:\n“Азизбек энди хотиржам эди. Қипчоқларнинг қайтадан Тошканд устига келишларини эҳтимол ҳам тутмас эди. Чунки ўзининг қипчоқларга берган зарбасини уларга юз йилсиз ўнглаш бермас, деб билар эди.\nҲамма нарса жойида, лекин бир нарсагина кўнгилнинг ничка, ингичка ерини жароҳатлайдир. Азизбек кўзига ҳозир ёруғ дунё қоронғу, бу қоронғулиқ ичида бояги ширин хаёллар, ишлатиладирган тожу тахтлар ва бошқалар кўринмай қоладирлар: етмиш кунлик қипчоқ уруши минг турлик йўллар билан йиғилған хазинани барбод берган, хазина қипчоқлар устидан ғалаба ва истиқлол мастликлари йўлида қуриған, фуқаронинг жон отиб, қипчоқларни қириб йўйганлари учун инъомларга, эҳсонларга ва озиқ овқатларға қурбон қилинған.\nМана шу эди Азизбекнинг кўз ўнгларини қоронғулатадирған жароҳат!\nБу ишинг кенгашига эмас, берилган қарорни амалга ошириб беришлик учун Юсуфбек ҳожига йигит юбориб, ҳозир уни тўрт кўз билан кутиб ўлтурар эди. Ниҳоят ярим соатлик бир кутишдан сўнг Юсуфбек ҳожи эшик остидан кўринди. Азизбек одатий қаршилаш ёниға бир навозиш (сийлаш) ҳам илова қилиб, ҳожига юқоридан жой кўрсатди. Бу фавқудодда навозиш сабабини ўйламоққа ҳожининг вақти йўқ, чунки ўзининг қайғуси ўйлашқа, фикрлашка етарлидир. Кўзининг оқу қораси бўлған Отабекнинг ҳоли нима кечти, қоронғи зиндонларда, рутубатлик, зах ер остларида очлиқдан, ташналикдан, совуқлиқдан азиз кўкрагини ерга бериб жон бердимикин? Золим беклар, қонхўр ҳокимлар, раҳмсиз жаллодлар, машъум дорлар ва қўрқоқ халқлар орасида кекса отасини, муштипар онасини кўралмай дунёдан кетдимикин? Мана шундай минг турлик васвасалар ичида қаршисидағи Азизбекни ҳам унутмоқда эди. Азизбек бўлса “жавоҳир қадалған тожлар, олтин тахтлар, нозанин паривашлар, донғдор марҳамлар” ҳақидагина ўйлар эди.\n-Ҳожи, деди Азизбек сўз очиб, -маним сизни ўрдаға чақирғаним сабабини албатта билмагандирсиз?\nЮсуфбек ҳожи хаёлидан кўз очди:\n-Тақсир…чақиришингиз албатта фуқаронинг тинчлиғи, раоёнинг (халқнинг) роҳати, ҳукуматнинг барқарор турмоғи учундир.\nҲожининг бу сўзи Азизбекни яшиндек урди. Унинг кўз ўнглари қоронғуланиб, ҳалиги ширин хаёллар тағи қоронғилиқда яшириндилар. Ул ортиқча ўнғайсизланди ва тилар тиламас:\n-Шундоғ…деди ва бироз ўйланиб қолғондан кейин, етмиш кунлик қамал билан хазинамиз жуда ғарибланди, ҳатто шу кейинги кунларда сипоҳларнинг озиғи учун ҳам қийналиб қолдиқ. Мана шу тўғриларда сизни кенгашка чақирған эдим.\n-Мен бу тўғрида бир қарорға ҳам келиб қўйдим.\n-Қарорлари муборак бўлғай.\n-Қарорим шундан иборатдирким, эртадан бошлаб юртка ўттуз икки тангадан солиқ сочасиз.\nЮсуфбек ҳожи юрт бесаранжомлиғи ва ўғул қайғуси билан асабийлашкан эди. Азизбекнинг бу аблаҳона қарориға қарши қизишди. Азизбекнинг бу золимано буйруғига қарши қаттиғ сўзлар айтишка ўйласа ҳам аччиғининг қандай кишига айтилишини ўйлаб, ўзини бироз йиғди:\n-Тақсир, амрингизга қарши тушадирған жойим йўқ, -деди, -лекин шунисини бироз ўйламок керакки, юрт етмиш кун қамал кечирди. Онадан туғма азоблар, очлиқлар ўткарди ва ўткармакда. Менга қолса бу кунларда ўттиз икки танга эмас, ўттуз икки қора пул солиш ҳам оғирдир. Юрт беш-ўн кун орқа-ўнгини олсин, сўнгра…\nҲожи сўзини тугата олмади, ҳожининг терс сўзига чидалмаган Азизбек ваҳшийларча ҳайқирди:\nҲожи ишнинг бунчалик ёмонға кетишини ўйламаган эди. Шу дақиқада ишнинг олдини олмаса, энди гап фақат Азизбекнинг жаллод чақиришиға келиб қолди:\n-Тақсир, сиз йиғ, дер экансиз эртага эмас, бу кунданоқ йиға бошлайман. Юрт қани бермасин-чи? Фақат менга сизнинг буйруғингиз кифоядир.\nБу сўз Азизбекка сиҳр каби таъсир қилди, даҳлизда турғувчи йигит орқали жаллод чақиришға жўбланган тили ўз зарарига ҳаракатланди:\n-Ўрда бегига айт, ҳожига бир кимхоб тўн чиқариб кийдирсин, -деди.\nЮсуфбек ҳожи эгнида кимхоб чопон билан ўрдадан чиқди. Ўрдадаги “Чопон муборак бўлсин”, деб сўрағувчиларға истеҳзо илжайиши остида бир турлик муҳмал жавоб берар эди. Ул ўрда кўпригидан ўтар экан, бояғидек қилиб, ўзича бир кулимсираб қўйди ва телбаларча ўз-ўзига сўзланиб кетди: “Ўттиз икки тангадан солиқ йиғ, эмиш…Бир ҳафатадан кейинга қолмасин эмиш…Солиқ йиғишда қаршилиқ қилғанни даррага ётқишиз, мувофиқ кўрилганда осдириш ҳаққи ҳам менга берилган эмиш…Гўё Юсуфбек ҳам ўзидек бир қонхўрға, бир золимга айлансин эмиш. Мен қонхўрлиқ учун Худонинг фарз қилған ҳажини адо қилмадим. Олдимда ўғлум бор, менда бошқаларнинг ўғлини дарраға ётқизиш чоғида кўндаланг келадирган виждон бор, дин бор, диёнат бор. Бизнинг халқни ер ютсин. Азизбекнинг тулкилигига учдида, унинг кечаги зулмларини унутди, етмиш кунлаб бир замон жон бериб, жон олиб, ниҳоят хизмат ҳаққи учун ўттуз икки танга мукофот, энг кейинги бурда нонинги ҳам бер!”\nЮсуфбек ҳожи устида бояғи кимхоб тўни билан Шайхантаҳурнинг Занжирлиғиға етиб, гузарда йиғилиб ўлтурган ва ўзига салом бериш учун ўринларидан турган халққа хитоб қилди:\n-Уйинг куйсин, мусулмонлар! Яхши деб йўлида жон берганинг Азизбек, бу кун сенларга яхшилиғингни ўттуз икки танга солиқ билан қайтармоқчи бўлди. Ҳозир сенларга икки йўл: ўғул, қизингини сотиб бўлса ҳам ўттуз икки тангани Азизбек хазинасига тўлаш ёки эс борида этакни ёпиб Азизбекни орадан кўтариш…Уйинг куйди, мусулмонлар!\n-Ўттиз икки танга!\nХалқ Юсуфбек ҳожидан бир зарра қадар ёмонлиқ ёки бўлмағир бир кенгаш эшитмаган ва шунинг учун ул қаёққа юрса, шу ёққа боришға ҳозир турар эди. Айниқса ўттуз икки танга довруғи гузар аҳлининг юракларини уюшдириб, буни эшитиш билан исёнга қўл қўйдилар.\nБошлаб Занжирлиқ халқи кўчаларга чип (ғов, баррикада) ташлаш, Азизбекка қарши уруш ҳозирлиғи кўриш хаёлига тушди. Юсуфбек ҳожи то эски Жўвага еткунча ўзининг юқоридаги сўзини кўй, гузар халқиға такрорлаб келмакда эди. Эски Жўвада азим бир жамоат йиғиб, Азизбек билан бўлған мажорасини сўзлади ва устидаги кимхобни кўрсатиб истеҳзо тариқасида:\n-Солиқни бермангиз, демайман. Чунки сизнинг итоатингиз менга бундоғ тўнлар берар, деди.\nХалқ ниҳоятда қизишди. Гуё бириси қувраған тўқайға ўт туртди. Ҳўлу қуруқ деганларидек, катта-кичик баробар ёнмоққа олди.\n-Яхшилиғимизни унутди, тўнғиз ! Ўттуз икки тангани яхшилаб берайлик биз унга! Ози бир ой ўтмасданми, андишасиз?!, деган сўзлар эшитила бошлади. Даррав уч кишини Себзор, Кўкча ва Бешёғоч даҳаларига хабар учун жўнатилди. Ё қирилиб битиш ва ё Азизбекни орадан кўтаришка фотиҳа ўқилди.\nОрадан бир соат ҳам ўтмади, бутун дўконлар ёпилиб, Тошканд кўчалари чиплар билан тўлди. Барча яроғланган, урушка ҳозир эди. Шаҳарнинг олаланиш хабари ўрдага ҳам эшитилди. Ишни кичкина деб ўйлаған Азизбек шаҳардан аҳвол олиш учун Райимбек датқони элли чоғлиқ йигит билан буюрди. Аҳвол олғувчилар Заржирлиққа етиш билан нақ ишнинг қай даражага етканини пайқадилар: кўчалар чип билан тўлған, чип орқали шашвар, милтиқ, ханжар, найза ушлаган оломон билан лиқ эди. Райимбек датқонинг “Чипларни йиғиштирингиз, ўзларингиз тарқалишингиз!”, деб айткан яхши сўзига қулоқ солғувчи бўлмади. Датқо данғаллик қилған эди олмондан биттаси милтиқ отиб, икки сипоҳни йиқиб ҳам қўйди.\nКечки соат тўртлар, асрдан бир оз эртароқ ҳукумат аскари билан халқ орасида уруш бошланди. Ярим соатлик отиш, чопишдан сўнг сипоҳлар Занжирлиқ оломонларини қочириб, Баланд Масжид чипига етдилар. Жон аччиғига учраган Азизбек ўрдага бир мунча сипоҳ қолдириб, бутун кучини йиғиштирган ҳолда Райимбек датқо кўмагига етишди. Бунинг ила сипоҳлар тағин ҳам кучайиб, оломонни Хадрага қараб суришга муваффақ бўлдилар. Хадра чипида қонли урушлар бошланди. Ўттуз икки танга солиқ хавфида оломон ҳам Бешёғоч, Себзор, Кўкча даҳаларидан ўзига ҳар замон ёроғлиқ ёрдамлар олиб турмоқда эди.\nБу кун кечаси Тошканд қон ичида, маҳаллаларда бўлғон ҳукумат кишилари халқ томонидан ўлдириладирлар, уйларига ўт қўйилиб моллари талонға тушадир. Шаҳарнинг юраклик йигитлари Хадра чипига қараб чопадилар, юраксиз ва кексалар гузар ва маҳаллаларга тўнкалардан гулхан солиб, “ўттуз икки танга” қайғусида оломонға музаффарият тилайдирлар.\nЯрим кечалар вақти оломон Хадрадан Эски мискарликка қараб сурилишга мажбур бўлди. Кутилмаган бу сурилишлар Юсуфбек ҳожини катта ташвишка солиб қўйди. Мундан сўнг халқнинг ўзига ишониб туролмай Тошкандни ололмай қайтқан Нормуҳаммад қушбегига ёрдамга етиб келиш учун чопар югуртирди.\nЭски мискарликда икки тараф ҳам тонг отдирдилар. Эрталаб яна қонли урушлар бошланди. Аммо халқ энди ўзини анча тутиб қолған ва ҳар дақиқа тўрт тарафдан янги кучлар олиб турар эди. Шунинг учун сипоҳлар бир адим илгари босолмай қолдилар. Аммо халқ стпоҳларни босса босқундек товранар (тиришар) эди. Бу ҳолдан ниҳоятда бўғилган Райимбек датқо қилич яланглаб, сипоҳлар олдида оломонға қараб югурди. Бироқ унинг бу ғайрати ўзи учун ҳалокат билан натижаланиб, Уста Мўминжон исмлик бир милтиқ устасининг отқан ўқи билан кўкрагидан яраланиб йиқилди.\nРайимбек датқо Азизбек ҳокимиятининг тираги эди. Унинг қатлидан сўнг сипоҳлардан руҳ тушти. Ҳатто Азизбекнинг буйруғига ҳам қулоқ солмай, тўс-тўска қочиб бошладилар. Ниҳоят Азизбек ҳам ёнидағи қирқ, элли содиқ кишилари билан қочиб, ўрдага қамалишга мажбур бўлди. Юсуфбек ҳожи бошлиқ ер ва кўкка сиғмаган музаффар халқ ўрда теварагини қуршаб тушди. Азизбек тезда берилмагани учун минглаб халқ ўрда атрофидан силжимай, ҳатто ош-сувларини ҳам шунда еб хотиржам ётиб олдилар…”\nУйинг куйди ўзбеклар! Ислом Каримов Президентлик муддатини беш йилга тушириб, яна ўзи 2012 йилнинг охирида ёки 2013 бошида Президентликка “сайланмоқчи”.\nУйинг куйди халойиқ! Диктатор Каримов қизи Гулноранинг номидан халққа тўй бериб, уни ўзи ўлгандан кейин ўрнига Президенликка ҳозирламоқда.\nУйинг куйди Ўзбекистонликлар! Сизлар учун икки йўл бор: ўзларинг каби ўғил ва қизларингни ҳам Ислом Каримов ва унинг ахлоқсиз қизига қул қилиш ёки бўлмаса эс борида, этакни йиғиб, бу золим ота ва қизни Ўзбекистондан қувиш!\nИзоҳ: “Ўтган кунлар” романидан қисқа кўчирма Ғофур Ғулом нашриётида 1992 йил босилган китобдан олинди.\nИслом Каримовни Азизбекка ўхшатган:\nТошкентлик Эркин О.


Жамшид Турдиев уч фарзанднинг отасидир.\nРоссиянинг Киров шаҳрида Ўзбекистон Бош прокуратураси сўрови билан қўлга олинган ўзбекистонлик қочқин Жамшид Турдиевнинг яқинлари у Тошкентга бериб юборилиши мумкинлигидан қўрқмоқда.\nПрокуратура айбловига кўра, Жамшид Турдиев диний-экстремистик ғояларни, Ўзбекистон ҳукуматини босиб олишга чақириқларни тарқатган.\nЖамшиднинг яқинлари бу айбловларни уйдирма демоқда.\nМосквадаги “Ёрдам” инсон ҳуқуқлари ташкилоти ўзбекистолик муҳожирни экстрадиция қилишни тўхтатишни сўраб, Инсон ҳақлари бўйича Европа судига мурожаат юборганини маълум қилди.\n42 яшар Жамшид Турдиев 19 декабрда Владивосток - Москва поездидан полиция томонидан тушириб қолдирилди ва ҳибсга олинди. Киров шаҳар транспорт полицияси баёнотига кўра, Турдиев Ўзбекистон Бош прокуратураси сўровига асосан қўлга олинган.\n21 декабрь куни Ленин туман судида ўтган жараёнда асли навоийлик Жамшид Турдиев Ўзбекистон Бош прокуратураси талаби билан халқаро қидирувга берилгани эълон қилинди.\nСудья Втюрин ўзбек муҳожирини 30 суткага, яъни 2020 йилнинг 18 январигача - тергов якунига қадар ҳибсда қолдириш тўғрисида қарор чиқарди.\nКиров шаҳар Ленин туман суди қарорида қайд этилишича, Навоий вилоят ДХХ бошқармаси томонидан Турдиевга Ўзбекистон Республикаси Жиноят кодексининг 244-1- моддаси, 3-қисми "г" банди бўйича жиноят иши очилган.\n2019 йилнинг 16 июнида очилган жиноят ишида айтилишича: “2012 йилда Россияга Ўзбекистондан чиқиб кетган Турдиев Facebookда қирғизистонлик имом Рашод қори Камолов ғояларини миясига сингдириб олиб Ўзбекистон Республикаси конституциясига тажовуз қилиш, ҳукуматни босиб олиш, Ўзбекистони Республикаси ҳудудий яхлитлигини конституцияга зид равишда ўзгартириш, Ислом бош манбасига қайтиш, ҳаётни фақат Қуръонга асосланиб қуриш, ушбу мақсадларга етишишга қарши бўлганларга қарши сиёсий ва қуролли курашиш, барча мусулмонларни Исломнинг яшил байроғи остида бирлаштириш мақсадида Сурияда фаол жанг қилиш чақириқларини ёзиб келган".\nБу айблар бўйича Турдиев Ўзбекистонда 5 йилдан 8 йилгача озодликдан маҳрум қилиниши мумкин.\n"Киров полицияси янги усулни қўллади!"\nЖамшид Турдиевнинг ҳимоясини таъминлаб келаётган “Ёрдам” инсон ҳуқуқлари ташкилоти раҳбари Баҳром Ҳамроев Россия суд тизими биринчи маротаба қочқинни бериб юбориш учун “янгича усулни” қўллаганини сўзлаб берди:\n- Киров шаҳар Ленин туман суди чиқарган қарорни мен биринчи маротаба Россия судларида кўряпман. Бир кун ичида суд икки хил қарор қабул қилган: биттаси - “видворение”, яъни Ўзбекистонга миграция қонунчилигини бузгани учун чиқариб юбориш; иккинчи суд қарори - “экстрадиция”, яъни Ўзбекистонда қидирувда бўлгани учун ҳибсга олиш ва бериш юбориш. Мақсад - қандай йўл билан бўлса ҳам уни бериб юбориш! Аммо, бизнинг шикоятимиз асосида Киров вилоят суди депортацияни бекор қилди, энди экстрадиция қилиш учун эса экстрадиция суриштируви олиб борилади.\nҲуқуқ фаоли ўзбекистолик муҳожирни экстрадиция қилишни тўхтатишни сўраб, Инсон ҳақлари бўйича Европа судига мурожаат юборганини маълум қилди.\n“Ёрдам” ташкилоти раҳбари уларнинг Россия Бош прокуратураси ва халқаро ташкилотларга қилган шикояти ортидан 26 декабрь куни Турдиев прокуратура босими остида қўйиб юборилгани, аммо бироз вақтдан кейин унинг ортидан полиция келиб, Жамшидни иккинчи маротаба ҳибс этганини айтди.\nБаҳром Ҳамроев охирги бир-икки йилда Ўзбекистон махфий хизматлари ҳақиқатан ЖКнинг 159-, 244- “сиёсий” моддалари асосида қочқинларни олиб кетишни бас қилганини гапирар экан, Жамшид Турдиевга нисбатан бу сўровномани “Каримов даврига қайтиш”, деб атади.\nҲуқуқ фаоли Баҳром Ҳамроев ижтимоий тармоқларда “Жамшид Турдиевни ўғирлаб кетишаяпти экан” деган гапларни тарқатмасликни, зеро у ҳозир Европа суди ҳимояси остида ва экстрадиция текшируви якунлангунига қадар Россияда қолишини билдирди.\nЖамшиднинг яқинлари унинг айбсизлигига ишонмоқда\nОзодлик билан суҳбатлашган Жамшиднинг укаси Раҳимжон акасига қўйилган айбларнинг барчаси "уйдирма ва туҳмат" эканини иддао қиди.\n- Акамни ўғирлаб келишмоқчи ва аллақандай айбловлар асосида қамашмоқчи. Акамга 30 варақли айблов эълон қилибди,- деди Раҳимжон.\nYoutube тармоғида Жамшиднинг онаси Роҳила Турдиева видеомурожаати тарқалди.\nПрезидентга ва ўзбек халқига қарата гапирган она 2012 йилда ўғли МХХчилар босими остида Ўзбекистондан чиқиб кетишга мажбур бўлганини эслаган:\n- Иши яхши эди, мебель ясарди, жўжа чиқарарди инкубаторда. Ўғлимни диндорлиги учун туҳмат билан қамадилар, кетишга мажбур қилдилар. Маҳалламиз қўмитаси котибаси “Жамшид, сизни СНБ сўраяпти!”, деб қўрқитиб, ишини қилдириб оларди, ўғлим боши хам бўлиб юрди. Охири боламни “Ё 159- ё 244- моддани бўйнингга оласан”, деб қамашганди.\nОна ўғли Ўзбекистонга қайтса уни бошқа жиноятларда ҳам айблаб қамашлари мумкинлигини айтмоқда.\nЖамшид Турдиев 1977 йилда Навоий вилоятининг Кармана туманида туғилган. 1992-1994 йилларда Қўқон жоме масжиди қошидаги "Камолот" мадрасасида таҳсил олган.\n1999 йил Тошкент портлашларидан сўнг Турдиев минглаб бошқа диндорлар ва сиёсий фаоллар қаторида “қора рўйхатга” тушган ва 2000 йил апрелида у яшаган уй МХХ ходимлари томонидан тинтув қилинган.\nТақиқланган диний-экстремистик гуруҳларга алоқадорлар, мойиллик кўрсатганлар ёки адашиб қўшилиб қолган кишиларнинг “қора рўйхати” мавжудлиги 2017 йилда президент Мирзиёев томонидан расман айтилган ва бу рўйхатдан адашганларни чиқариш ташаббуси кўтарилгани борасида Озодлик хабар берганди.\nПрезидент Шавкат Мирзиёев 2018 йил 8 декабрь куни Конституция қабул қилинганининг 26 йиллигига бағишланган маърузасида диний экстремистик гуруҳларга алоқадор кўрилган 20 мингдан зиёд фуқаро назоратдан чиқарилганини маълум қилган.\nРоссияда ишлаётган муҳожир: Ватанимдаги милиционерлар тинчлик бермаяпти\n“Жиҳодчилиги учун” қамалиб, Суяк сили касалхонасида сақланаётган ногирон ўз уйида ўлишга изн сўраяпти\nТошкентлик ака-ука тадбиркор ўн беш кундан буён адвокат иштирокисиз тергов қилинмоқда(ВИДЕО)\nРашод қори иши: "Тақиқланмаган" адабиёт, радикаллик кучаяётган жануб\nҚирғизистон қамоғида Рашод қорининг соқолини мажбурлаб олишди\nДиний идорада безорилик қилганликда айбланганлар устидан суд бошланди (ВИДЕО)


Оксана Чусовитина ўзининг Гиннес рекордлар китобидаги рекордини янгилайдиган бўлди\nСпорт гимнастикаси бўйича етти карра олимпиада ўйинлари иштирокчиси Оксана Чусовитина 2020 йил Токиода бўлиб ўтадиган Ёзги олимпиада ўйинлари йўлланмасини қўлга киритди.\nАндижонда замонавий йилқичилик ва от спорти клуби очилди\nАндижон туманида “HORSE KING” йилқичилик ва от спорти клуби очилди. Храбек қишлоғидаги 12 гектар майдонда жойлашган ушбу замонавий мажмуада зотдор отларни кўпайтириш, парваришлаш билан бир қаторда от спорти билан шуғулланиш ва ушбу йўналишдаги халқаро беллашувларни ташкил этиш имкони вужудга келди.\nШаҳрисабзлик чавандоз улоқда “Gentra”ни “айирди”\n18 март куни Китоб туманининг Қайнар қишлоғи далаларида халқаро улоқ-кўпкари мусобақалари ўтказилди.\nОлимпия чемпионларини етказиб берган масканнинг янги қиёфаси\nИхтисослаштирилган олимпия захиралари мактаб-интернат сифатида қайта ташкил қилинган собиқ РОЗКда (Республика олимпия захиралари коллежи) ўтган давр мобайнида қандай ўзгаришлар бўлди?\nОтларга паспорт қандай расмийлаштирилади?\nҲукумат қарори (214-сон, 12.03.2019 й.) билан Наслли ва спорт отларига “От паспорти”ни бериш тартиби тўғрисидаги низом тасдиқланди.\nФеруз Абдуллаев Ўзбекистон йилқичилик ва от спорти федерациясининг навбатдан ташқари ҳисобот-сайлов Конференциясида вақтида ташкилотнинг янги раиси этиб сайланди.\nПрезидент топшириғига лоқайдлик: Қорабайир отчилик мажмуаси хўжакўрсинга қурилганми?\nХабарингиз бўлса керак, давлатимиз раҳбарининг 2017 йил февралда Қашқадарё вилоятига ташрифи давомида берган топшириғига биноан, Яккабоғ туманида “Қорабайир отчилик мажмуаси” давлат унитар корхонаси бунёд этилди. Ушбу замонавий от заводи ўтган йили фойдаланишга топширилди.\nУлуғнордаги кўпкарида чавандозлар Cobalt ва Spark автомашиналари ютиб олди\nШу куни нафақат республикамиз, балки, қўшни давлат отчопарлари ҳам майдонга тушиб, ўз маҳоратини намойиш этишди. Ғолиб чиққан уч нафар юртдошларимиз ҳамда қирғизистонлик полвонга Кобальт ва Спарк автомашиналари топширилди.\nШавкат Мирзиёев: Олий спортда эришилган ютуқлар билан чегараланмасдан, оммавий спортга ҳам катта эътибор беришимиз керак\nЎзбекистон Республикаси Президенти Шавкат Мирзиёев 20 сентябрь куни жисмоний тарбия ва спорт соҳасини ривожлантириш масалаларига бағишланган йиғилиш ўтказди.\nҲамад бин Абдулраҳмон ал-Аттия: Ўзбекистон қитъадаги от спорти ривожланган йирик марказга айланади\nЎзбекистон азал-азалдан учқур тулпорлари, моҳир чавандозлари билан танилган. Тарихга назар соладиган бўлсак, ўзбек халқининг тўй-тантаналари “Кўпкари”, “Оломон пойга”, “Ағдариш” каби миллий ўйинларсиз ўтмаган.\nЎзбекистонлик чавандоз Жаҳон кубоги финалининг шоҳсупасида\nОт спортининг тўсиқлардан сакраш (конкур) тури бўйича Жаҳон кубоги ("FEI World Jumping Challenge")нинг финал босқичи якунланди.\nОсиё от спорти федерация Бош Ассамблеясининг бу йилги конференцияси Тошкентда бўлиб ўтади\nХабар берганимиздек, айни пайтда “Аллюр“ от спорти клубида От спортининг тўсиқлардан сакраш (конкур) тури бўйича Жаҳон кубогининг финал босқичи бўлиб ўтмоқда.\nОт спортининг тўсиқлардан сакраш (конкур) тури бўйича Жаҳон кубогининг финал босқичининг энг ҳаяжонли баҳслари бошланди\nЎзбекистонда бўлиб ўтаётган ушбу мусобақада дунёнинг ўнта географик минтақасидан энг сара чавандозлар баҳслашмоқда.\nShowing 1-15 of 42 items.


Энг керакли дастурда ҳам тўқ рангли мавзу пайдо бўлади! - Terabayt.Uz\nMicrosoft корпорацияси Windows 10 тизимига тўқ рангли мавзуни қўшди ва буни бошқа бир нечта маҳсулотларда ҳам жорий қилишни режалаштирмоқда. Тармоқдаги манбаларга кўра, тўқ рангли мавзуни қўллаб-қувватлайдиган навбатдаги илова Word офис дастуридир.\nБу ҳақида Softpedia ресурси Florian B тахаллуси остида Твиттер фойдаланувчисига ҳавола билан хабар берди, деб ёзади UZZOOM.\nЮборилган скриншотга кўра, қоронғу мавзу дастурнинг барча иш майдонини қамраб олади, шрифт эса оқ рангга айланади. Манбанинг таъкидлашича, ушбу босқичда янги хусусият фақат Word дастурининг иш столи версиясида мавжуд бўлади, аммо келажакда Microsoft янада барқарорлик учун барча платформаларда бир хил визуал услубни жорий қилмоқчи.\nMicrosoft Word учун қоронғу мавзу Insider Preview’да синовчилар учун аввалдан мавжуд. Шундай қилиб, келгуси ойларда ушбу хусусият барча фойдаланувчилар учун пайдо бўлиши кутилмоқда.\n#Microsoft #дастурлар #иловалар #Microsoft Word


Икки кун ичида бельгиялик иккинчи велопойгачи вафот этди\n16:17 / 29.03.2016\nRoubaix-Lille Mеtropole жамоаси аъзоси бўлган бельгиялик велопойгачи Дан Мюнгхер шифохонада юрак хуружидан вафот этди. Бу ҳақида 29 март сешанба куни француз жамоасининг расмий веб-сайтида хабар берилди.\n"Афсус билан шуни маълум қиламизки, жамоамизга шу йил қўшилган велопойгачимиз дунёдан кўз юмди. Мюнгхер шифохонада ота-онаси ва синглиси қуршовида жон берди. Дан бошқаларга ёрдам бериш мақсадида ўз органларини туҳфа этди, бу унинг истаги эди", — дейилади хабарда.\nЮрак хуружи 27 март якшанба куни, пойга вақтида содир бўлди. Спортчи Франциянинг Аяччо шаҳридаги шифохонага оғир аҳволда етказилган.\n28 март душанба куни эса Франциянинг бошқа Лилля шаҳридаги шифохонада бельгиялик яна бир велопойгачи — 25 ёшли Антуан Демуати вафот этди. У ҳам пойга вақтида жабрланиб, мотоцикл билан тўқнашиб кетган. Шу воқеадан сўнг унинг органлари уч кишининг ҳаётини сақлаб қолган.


Бугун октагонга кўтарилувчи ҳамюртларимиз жанги SPORT TV каналида жонли равишда эфирга узатилади\n17 март, 2021, 13:37\nТўртта юртдошимиз жанг қилади.\nБугун Қозоғистоннинг Алмати шаҳрида ММА кечаси ўтказилади. “Октагон” промоушени томонидан ўтказилаётган мазкур турнирда тўрт нафар ўзбекистонлик ММА вакиллари ҳам ўз жангларини ўтказади.\nЖумладан, 56,7 кг вазн тоифасида Ўғилой Насимова мезбонлар вакиласи Анастасия Дюжикова билан, 65.8 кг вазнда Азиз Сотволдиев қозоғистонлик Улан Тамгабаевга қарши, 65.8 кг вазн тоифасида Мурод Нурматов ҳам қозоғистонлик Фаррух Миршарипов билан ва ниҳоят, 70.3 кгдаги Абдураҳмон Ғофуров яна бир мезбонлар вакили Руслан Ахметовга қарши жанг қилади.\nКеча ушбу турнир олдидан “Face to face” маросими ўтказилди. Шу ўринда таъкидлаб ўтиш лозимки, таниқли шарҳловчи Сардор Раҳимовнинг маълум қилишича, ушбу жанг кечаси Тошкент вақти билан 18:00 да старт олади ва SPORT TV каналида жонли равишда эфирга узатилади.\nЭртага яна бир ўзбекистонлик ММА вакили Қозоғистонда жанг қилади\nТЕЗКОР ХАБАР Ўзбекистонлик ММА вакиллари Қозоғистонда жанг қилади


Каркидон сув омбори тўлиғича Ўзбекистонга ўтди - Darakchi\nСИЁСАТ 16.09.2019, 13:56\nЎзбекистонга Ўш вилояти Аравон туманининг Тўямўйин округидаги, Каркидон сув омбори ёнидаги ер майдони берилган.Ўзбекистон эса Қирғизистонга Гулбаҳор қишлоғи ёнидаги ерни берган. Чегаралар демаркацияси жорий ҳафтада ўтказилади.\nИккала ҳудуд ҳам бир хил майдонга эга – 407 гектардан. Ўш вилояти маъмуриятида маълум қилинишича, ҳудудлар алмашилиши Қирғизистон ташаббуси билан амалга оширилган. «Бу алмашинувга Қирғизистон томонидан анчадан бери ташаббус билдириб келинганди. Сўнгги музокаралар вақтида чегаранинг демилитацияси бўйича келишувга эришилганди», деб айтган Ўш вилояти маъмурияти матбуот котиби Нурқиз Қодирбек қизи.\nМаҳаллий ҳокимият Ўзбекистон билан ерлар алмашилгани, делимитация якунлангани, бироқ демаркация ҳали ўтказилмаганини маълум қилган. Барча жараёнлар якунланмагунча тўсиқларни ўрнатиш мумкинмаслиги ва ҳукумат ишлар тўхтатилишига ваъда бериши айтилган


Британия ТИВ: Бизни Еврокенгашдаги “пардоз” ўзгаришлари қониқтирмайди\n09:54 / 09.11.2015\nБритания Ташқи ишлар вазири Филип Хаммонднинг маълум қилишича, Еврокенгаш фаолиятига киритилаётган ўзгаришлар Британия фуқароларини қониқтирмайди.\n“Бу ерда гап Еврокенгаш амалга оширмоқчи бўлаётган фундаментал ўзгаришлар тўғрисида кетмоқда”, - деди Хаммонд ВВС телеканалига берган интервьюсида.\nАввалроқ 10 ноябрь куни Британия бош вазири Дэвид Кэмерон Европа кенгаши раиси Дональд Тускка Британиянинг ЕКга талаблари битилган мактуб юбориши ҳақида хабар қилинган эди. Кэмероннинг айтишича, аввал Британиянинг ЕКдаги аъзолиги тўғрисидаги шартномага ўзгартишлар киритишга эришилади, сўнгра мамлакатнинг кенгашдаги иштироки масаласи бўйича референдум ўтказилади.\nМаълумотларга кўра, Европа кенгаши фаолиятига ўзгартишлар киритиш масаласи Иккинчи жаҳон урушидан сўнг илк бор кузатилаётган мисли кўрилмаган даражадаги муҳожирлар оқимининг Европа мамлакатларига кириб келаётгани билан чамбарчас боғлиқ. Қочқинлар масаласида Еврокенгаш қабул қилаётган қарор, табиийки Британияга унчалик ҳам маъқул келмаяпти.\nБош вазир Кэмероннинг Дональд Тускка юборган мактубида ҳам Британия муҳожирлар учун ижтимоий нафақа беришни тўрт йил муддатга тақиқлашни асосий талаблардан бири сифатида киритган. Шунингдек, ЕКнинг алоҳида аъзоларига катта имтиёзлар бериш ҳамда мамлакатга Еврокенгаш талабларини бажармаслик ҳуқуқи берилиши ҳам айтиб ўтилган.


Сингапурда денге безгагига қарши япон вакцинаси клиник синовлардан ўтказилиши бошланмоқда\n10:23 / 20.06.2016\nЯпониянинг Takeda фармацевтик корпорацияси Сингапурда денге безгагига қарши янги вакцинани клиник синовдан ўтказишни бошламоқда. The Straits Times нашрининг ёзишича, тадқиқотда 21 ёшдан 45 ёшгача бўлган 400 нафар маҳаллий фуқаро қатнашади.\nТадқиқотчиларнинг айтишича, синовларда бу хавфли касалликни бошидан кечирганлар ва бу касалликка дуч келмаганлар иштирок этади. Иштирокчилар уларга вакцина киритилгандан кейин пайдо бўладиган аломатларни қайд қилиб борувчи мутахассислар кузатувида бўладилар. Корпорацияда айтилишича, "инсон томонидан мустақил ишлаб чиқариладиган антитаналар миқдори дорилар ёрдамида олинадиган антитаналар миқдоридан қанчалик фарқ қилишини ўрганиш лозим".\nҲозирда денге безгагига қарши ягона вакцина мавжуд бўлиб, уни франциялик олимлар яратишган. Осиё давлатларидан фақатгина Филиппинда бу дори воситасининг қўлланишига рухсат берилган. Мисол учун, Малайзия ва Сингапур ҳукуматлари бу воситага рухсат беришмаяпти, чунки маҳаллий мутахассисларнинг баҳолашича, унинг самарадорлиги 50 фоиздан ошмайди.\nБу орада, охирги вақтларда сингапурлик олимлар ҳукуматни бу вакцинага муносабатини ўзгартиришга чақиришмоқда. Бу жорий йилда денгедан касалланадиганлар бўйича прогнозларнинг ёмонлиги билан боғланган. Сингапур Атроф-муҳитни муҳофаза қилиш миллий агентлиги маълумотларига кўра, бу кўрсаткич 30 мингдан ошиши мумкин ва Сингапур тарихида энг катта миқёсда авж олган денге эпидемияси бўлади.\nДенге безгаги вирусли инфекция бўлиб, кўпроқ тропик ва субтропик минтақаларда учрайди. Унинг аломатлари юқори ҳарорат, кўнгил айнаш, тошма, бош ва бел оғриқлари ҳисобланади. Безгакнинг геморрагик варианти қон томирларининг коллапси билан чақирилган кучли ички қон кетишлар билан кечади.


Юнусободдаги энг янги ва замонавий фитнес-клуб — Power Fitness Extreme Club абонементлар учун 60 фоизлик чегирмалар тақдим этади\nФото: Power Fitness\nТез кунда Тошкентдаги Stroy Center савдо мажмуасининг 5-қаватида машҳур Power Fitness тармоғидаги фитнес-клуб ўз фаолиятини бошлайди. Залнинг умумий майдони 2000 квадрат метрни ташкил этиб, Юнусободдаги энг йирик фитнес-клуб бўлиши кутилмоқда.\nФитнес-клуб барча зарур талабларга тўла жавоб беради: hi-tech услубида безатилган кенг машғулот хонаси, шаҳар манзараси кўриниб турадиган махсус кардио тренажёрлари, алоҳида аёллар ҳудуди, зал бўйлаб замонавий ускуналар жиҳозланган, аёллар ва эркаклар учун алоҳида ювиниш хоналари ҳам фойдаланувчилар хизматида.\nЗалда жамоавий ва алоҳида машқлар учун кроссфит, рақс ва йога, бундан ташқари бокс, кикбоксинг, дзюдо каби яккакураш машғулотлари учун юмшоқ қопламали “татами” ва ҳақиқий ринг ҳам мавжуд.\nМашғулотлардан кейин сиз турк ҳаммомига ташриф буюришингиз ва SPA, массажлардан ҳам фойдаланишингиз мумкин.\nЗал ичида фойдали хусусиятларга бой ичимликлардан иборат фито-бар ишлаб турибди. Шу қаватда диет-кафе ҳам мавжуд бўлиб, меҳмонлар машғулотлардан кейин у ерда мазали таомлардан энергия олишлари мумкин. Фарзандлари билан келган қатнашчилар учун болалар майдончаси хизмати мунтазир, машғулот пайтида фарзандларингиз ишончли қўлларда бўлади\nЭнг муҳими эса, яқин кунлардаги очилиш сабаб фитнес-клуб 60 фоизлик чегирмаларни таклиф қилмоқда. Бу ҳали ҳаммаси эмас. 1 ой учун абонемент олсангиз, 60 фоиз чегирмага, 3 ойлик абонемент олсангиз, қўшимча яна 10 фоиз чегирмага, 6 ойлик тўловни амалга оширсангиз эса қўшимча 15 фоиз, йиллик аъзомиз бўлсангиз, 20 фоиз қўшимча чегирма оласиз! Шундай қилиб 80 фоизгача чегирмаларни қўлга киритишга шошилинг.\nУзоқ муддатли абонементларимизни харид қилсангиз, кела олмайдиган кунларингизни музлатиб қўйиш имконига эга бўласиз. У кунлар абонементингизнинг умумий муддатига қўшиб берилади.\nЭслатиб ўтишимиз лозимки, ҳар 10 кунда чегирмаларимиз 10 фоизга қисқариб боради. Шу боис, бундай ажойиб имкониятни қўлдан бой берманг.\nБатафсил маълумот учун: +998(99) 868-90-09\nМанзил: Юнусобод тумани, Амир Темур ва Янгишаҳар кўчалари кесишмаси 10-уй;\nМўлжал: «МегаПланет» СКМ 500 метр масофада;\nИш вақти: Якшанбадан ташқари ҳар кун, соат 7:00 дан 23:00 гача.\nStroy Center Power Fitness


Жорий йилнинг 29 октябрида ЮНИСЕФ ижрочи директори Анриетта Форе Суданга ташриф буюрди. Бу ҳақда ташкилотнинг расмий сайтида маълум қилинди.\nТашриф чоғида Форе Бош вазир Aбдулла Ҳамдок билан учрашди ҳамда Жанубий Кордофандаги Кадугли шаҳрига бориб, у ердаги болаларнинг яшаш тарзи, шароити билан танишди.\nҲудудда йиллаб давом этган можаролар ва инқироз бу ердаги миллионлаб болаларни ҳимоясиз қолдирган. Оқибатда 2.6 миллион бола гуманитар ёрдамга муҳтож, 1 миллионга яқин бола уйидан чиқиб кетган. 3,6 миллион бола эса уруш бўлаётган ҳудудларда яшайди. Тўйиб овқатланмаслик ва очликдан ҳар куни тахминан 120 нафар бола вафот этади.\nҲокимият вакиллари билан учрашувда Форе, болалар эҳтиёжларини биринчи ўринга қўйиш, жумладан, тўйиб овқатланмасликка қарши курашни кучайтириш, таълимдаги инқирозга барҳам бериш ва болалар ва ёшларга инвестицияларни кўпайтириш зарурлиги хусусида сўз юритган.\nУчрашув чоғида Форе қуйидагиларни таъкидлаган: “Mен ҳам Хартумда, ҳам Жанубий Кордофанда ўспиринлар ва ёшлар билан бирга бўлдим, улар менга ўзларининг келажакдаги мақсадлари ҳақида гапириб берди. Судандаги қуролли кучлар ва гуруҳларга болаларни ёллаш ва улардан фойдаланишни тугаши керак. ЮНИСЕФ барча болаларни ўз жамоаларига қайтариш бўйича иш олиб бормоқда. Судан ёшлари ҳозирги ва келажакдаги фаровонлигига таъсир қиладиган қарорларни қабул қилишда иштирок этиш ҳуқуқига эга.”\nКиритилди: 08:00 09.11.2019. Ўқилди: 763 марта. Фикрлар сони: 0 та.


Ўз ўлимини саҳналаштирган АҚШлик гиёҳвандфуруш 40 йил Австралияда яшагани маълум бўлди\n07:31 / 25.06.2015\nАвстралияда ўзини 40 йил давомида қонунларга амал қилувчи фуқаро сифатида кўрсатиб келган, аввал асли гиёҳванд моддалар сотиш билан шуғулланган АҚШлик гиёҳвандфуруш йўл-транспорт ҳодисаси натижасида ҳалок бўлди. У ўз вақтида АҚШда ўз ўлимини саҳналаштириб, суд тақибидан қочишга муваффақ бўлган эди.\n1974 йилда АҚШ полицияси 37 ёшли Рэймонд Грэйди Стэнсел исмли шахсни гиёҳванд моддалар сотишда, жумладан Марказий Америкадан Флоридага 12 тонна наша контрабанда қилганликда гумон қилиб, ҳибсга олган эди. Стэнсел 500 минг доллар гаров пули эвазига вақтинчалик озодликка чиқарилган.\nСтэнсел 1975 йилнинг 5 январида судга келиши керак бўлган, бироқ у айтилган вақтда келмаган. Стэнселнинг адвокати унинг Гондурасда акваланг билан сузаётганда чўкиб кетганини айтган.\nБу ҳақда адвокатга гўёки Стэнселнинг ўлими куни у билан бирга қайиқда бўлган Стэнселнинг маъшуқаси Жэнет Вуд хабар берган. Қутқарувчилар жасадни топа олишмаган, бироқ ҳукумат уни ҳалок бўлган деб ҳисоблаб, унга нисбатан қўзғатилган жиноий ишни бекор қилган.\nАслида эса Стэнсел ўз ўлимини атайлаб саҳналаштирган. У рафиқаси ва тўрт фарзандини қолдириб, маъшуқаси билан янги ҳаёт бошлаш илинжида дунё бўйлаб саёҳатга жўнаб кетган. Улар кўп жойларда бўлганлар ва охир-оқибат Австралиянинг Квинсленд шаҳрида қолишга қарор қилишган.\nУлар турмуш қуриб, икки фарзанд кўришган. Стэнсел қолган умрини Дэннис Ли Лафферти номи билан туроператор сифатида ишлаб ўтказган ва ўзи яшайдиган жойларда бообрў одамга айланган. 2015 йилнинг май ойида 78 ёшли Стэнсел машина ҳайдаб кетаётганда, йўлда бурилаётганда дарахтга урилиб, воқеа жойида ҳалок бўлган.\nСтэнселнинг аввалги ҳаётидан унинг фақатгина бир нечта яқин дўстлари хабардор бўлган. Июнь ойи ўрталарида унинг дўстлари ва рафиқаси Вуд журналистларга ҳақиқатни айтишга қарор қилишган.


Юксак тамал тоши – HURRIYAT\n1 yil oldin behzod 94\nДавлатимиз раҳбари Шавкат Мирзиёевнинг ташаббуслари билан юртимизда таълим соҳасидаги муҳим ислоҳотлар изчиллик билан амалга оширилмоқда. Айниқса, олий таълимда олиб борилаётган туб ислоҳотлар яқин йиллар ичида ўз самарасини кўрсатишини Чирчиқ давлат педагогика институти мисолида ҳам кўриш мумкин.\nЧунки, юртимизнинг энг кенжа олий ўқув юртларидан бири саналган бу институт мана, уч йилдирки, ёшларни ўз бағрига қабул қилиб, уларга мустақиллик ғоялари, юксак маънавият ва инсонийликнинг миллий анъаналарига содиқлик руҳини чуқур сингдириб келаётган ибратли маънавият ўчоқларидандир. Институтнинг академик, профессор-ўқитувчилар жамоаси талаба-ёшларнинг пухта билим олишлари учун маърифий ва тарбиявий ишларни юксак технологиялар асосида олиб боришаётир.\nИнститутда таълим олаётган талаба-ёшлар эса пухта билим эгаллашиб, қисқа фурсатлар ичида олий таълим даргоҳини республикамизда юқори поғоналарга олиб чиқишмоқда.\n2019-2020 ўқув йили учун республика Олий таълим муассасалари талабалари ўртасида ўтказилган “Ўзбекистон Республикаси Давлат стипендиялари” танловида “Тарих ва тиллар” факультети 3- босқич талабаси Раъно Ғайратова илк бор қатнашиб, Навоий номидаги давлат стипендиясини, аниқ фанлар факультетининг математика ўқитиш методикаси йўналиши талабаси Хурсаной Мўминова эса Ислом Каримов номидаги давлат стипендиясини қўлга киритди.\nҚисқа фурсат ичида институтнинг билимли ёшлари бундай нуфузли танловларда совриндор бўлишлари олий ўқув юртида таълим ва тарбия ишларининг юксак даражада олиб борилаётганидан далолат беради. Бундай ютуқларни қўлга киритишда институт ректори Ўзбекистон Республикаси фан арбоби, профессор Ғофиржон Муҳамедов ҳамда илм даргоҳи профессор-ўқитувчилар илмий жамоасининг муносиб ўрни бор.\nКуни кеча илм ўчоғида 1 октябрь — Ўқитувчи ва мураббийлар куни ҳамда “Талабаликка бағишлов” маданий-маърифий тадбири бўлиб ўтди. Чирчиқ шаҳридаги муҳташам “Кимёгарлар” саройида ўтган бу тадбирда институт илмий жамоаси, меҳмонлар ва талаба-ёшлар қатнашиб, ўқув даргоҳнинг илмий ва маърифий ҳаёти хусусида сўз юритишди.\nБосиб ўтилган қисқа фурсат ичида институт аҳли республикамизнинг нуфузли олий ўқув юртлари қаторига қўшилиши билан бирга замонавий ўқув биноларига эга бўлди, айни пайтда бир қатор қўшимча биноларда иш қизғин кетмоқда. Айниқса, талабаларга қўшимча турар-жойларини қуриш, турли тадбирларни уюштириш ва зарур инфратузилмаларни барпо этиш учун қурилиш ва таъмирлаш ишлари пудратчи корхоналар томонидан изчиллик билан олиб борилмоқда.\nБайрам муносабати билан профессор ва ўқитувчилар олийгоҳ раҳбарияти томонидан муносиб тақдирланди. Ёшлар маънавиятини юксалтириш ва уларнинг бўш вақтини мазмунли ташкил этиш бўйича 5 та муҳим ташаббус доирасида ўтказилаётган тадбирларда фаол қатнашган рус тили ва адабиёти кафедраси ўқитувчиси Эльянора Сергеева ташаккурнома билан тақдирланди.\n“Таълим инноватори” номинацияси бўйича эса, институтнинг Ахборот-ресурс маркази, мусиқа ва дефектология, биология, математика ва хорижий тиллар кафедрасининг фан номзодлари ҳамда катта ўқитувчиларининг хизматлари алоҳида эътироф этилди.\nБунёдкорлик ишларини амалга оширишдаги фаоллиги ва ташаббускорлиги учун Ойбек Ортиқов “Йил бунёдкори” номинацияси бўйича тақдирланди.\n2018 – 2019 ўқув йилида илмий тадқиқот ишлари бўйича самарали меҳнат қилган бир гуруҳ тадқиқотчи ва докторантлар ҳам тақдирланишди. Улар орасида “ Энг яхши илмий мақола” , “Энг фаол халқаро конференция иштирокчиси” каби номинацияларнинг ғолиблари бор.\nТадбирда сўз олган устоз-ўқитувчилар, бу йил талабаликка қабул қилинган ёшларнинг ота-оналари томонидан эътироф этилганидек, Чирчиқ давлат педагогика институтида бугун ёшларнинг жамиятимизга етук педагогик мутахассислар бўлиб етишишлари йўлида юксак тамал тоши қўйилмоқда.\nNext Бугуннинг жавоҳирлари. Президент мактабидан репортаж


Тошкентда VII Европа киноси фестивали бошланди - zarnews.uz\nТошкентда VII Европа киноси фестивали бошланди\nФестивалнинг очилиш маросимида Европа Иттифоқининг Ўзбекистондаги элчиси Эдуард Стипрайс сўзга чиқди.\n- Сизга тақдим қилинадиган фильмлар дунёнинг нуфузли кинофестивалларида ғолиб бўлган фильмлардир. Улар орқали Европа маданиятини, қадриятларини тақдим этамиз. Фестивальда турли жанрлардаги фильмлар намойиш қилинади. Дастлабки намойишдан ўрин олган "Белгияликлар қироли" картинаси Белгия ва болгариялик ижодкорлар томонидан яратилган, - деди Эдуард Стипрайс.\n"Ўзбеккино" миллий агентлиги бош директори Фирдавс Абдухолиқов кейинги бир ой ичида Европанинг бир қатор давлатлари бўйлаб сафарлар уюштирилгани. Би-би-сининг жаҳон хизмати, Франциянинг етакчи ҳужжатли кино усталари, Даниянинг "Нордек филмз" кинокомпанияси билан ҳамкорлик қилиш бўйича келишувга эришилгани ҳақида маълумот берди.\nМаросимдан сўнг томошабинларга "Белгияликлар қироли" бадиий фильми намойиш этилди.\nТеглар: Ўзбеккино Европа киноси


Ижтимоий аҳамиятга эга озиқ-овқат маҳсулотларининг баҳоларини барқарорлаштириш мақсадида Чордара туманига ижтимоий тадбиркорлик Барқарорлаштириш жамғармасидан 3 тонна картошка ва 1 тонна сабзи етказилди. Бунга қадар бозордаги картошканинг баҳоси 200-220 тенге, сабзининг баҳоси 250 тенге эди. Махсус жамғармадан етказилган картошка ва сабзи 140 тенгедан сотилмоқда.\nТуман тадбиркорлик бўлими томонидан ижтимоий озиқ-овқат маҳсулотлари баҳоларга доимо мониторинг юритилмоқда. Назорат натижасида ўтган ой билан таққослаганда озиқ-овқат баҳоларининг кўтарилмагани аниқланди. Мутахассислар ижтимоий маҳсулотлар келгусида қўшимча етказилишини айтди.\nВилоят минтақавий алоқалар хизмати, 2022-01-22, 00:36 189


13:01 / 16.01.2018 23113\nТуркманистонда қатор юқори мансабли амалдорлар, жумладан, мамлакат миллий хавфсизлик хизмати ходимлари коррупцияда айбланиб ҳибсга олинди. Бу ҳақда қатор мустақил нашрлар хабар берган.\nХабарларга кўра, Тошҳовуз вилоятида иқтисодий жиноятлар билан кураш бўйича хизмат МХХнинг бир неча зобитларини порахўрлик ҳамда гиёҳванд моддалар савдоси билан шуғулланувчиларга кўмак кўрсатиш айблови билан ушлаган.\nТуркманистон давлат ОАВ ҳозирча ҳуқуқни муҳофаза қилиш органларида оммавий ҳибсга олишлар рўй бергани ҳақида хабар бермади.\nШунингдек, Ашхободнинг Копетдоғ тумани солиқ инспекцияси раҳбари ва бир неча ходими коррупцияда айбланиб ҳибсга олинган.\nЭслатиб ўтамиз, 2017 йилнинг октябрь ойи охирида Туркманистон президенти Давлат хавфсизлиги кенгаши йиғилишида давлат аппаратида коррупция билан кураш бўйича чора-тадбирларни амалга ошириш талабини қўйганди.\nСуданнинг собиқ президенти коррупцияда айбдор эканлигига иқрор бўлди


Sony виртуал реаллик учун ўйинлар ишлаб чиқувчи студия очди\n08:49 / 21.05.2015\nЯпониянинг Sony корпорациясининг ўйинлар ишлаб чиқувчи бўлинмаси яхши даромад келтирмоқда. Айнан шунинг учун корпорациянинг янги директори Кадзуо Хираи шу соҳадаги илғор ишланмаларга асосий эътиборни қаратмоқда.\nPlayStation 4 ўйин приставкаси учун Project Morpheus виртуал реаллик шлеми прототипи намойиш қилинган эди. Бу шлемга қизиқарли ўйинлар ишлаб чиқиш учун янги студия ташкил этилди.\nВиртуаллик реаллик учун ўйинлар ишлаб чиқувчи янги студия Буюк Британияда очилади ва North West Studio деб номланади (бироқ бу ном ўзгариши ҳам мумкин). Айни пайтда студияга ходимларни ёллаш ишлари олиб борилмоқда. Вакансиялар орасида ўйин жараёнини дастурловчи етакчи мутахассис, график эффектларни дастурловчи тажрибали мутахассис, етакчи дизайнер, персонажлар аниматори, босқичлар дизайнери каби лавозимлар бор.\nВиртуал реаллик шлеми 2016 йилнинг июнига қадар сотувга чиқарилиши керак. Июнь ўртасида ўтказиладиган Е3 2015 кўргазмасида бу гаджет учун янги ўйинларни кўриш мумкин бўлади.


Россияда яна бир ўзбекистонлик жинсий тажовузда айбланмоқда\nАнвар Қурбонбоев Россияда жинсий тажоввуз содир этганликда айбланган ўзбекистонлилкларнинг биринчиси эмас.\n14 октябр куни Россиянинг Нижний Новгород вилояти Викса шаҳрида Ўзбекистон фуқароси Анвар Қурбонбоевга Россия Федерацияси Жиноят Кодексининг 135 моддаси, яъни зўрлашда айблов эълон қилинди. Бу ҳақда хабар қилган ҳуқуқ ҳимоячиси Ҳайитбой Ёқубовга кўра, тергов жараёнида айбланувчининг ҳуқуқлари қўпол равишда бузилмоқда.\nНижний Новгород вилоятининг Викса шаҳар суди яна бир ўзбекистонликка оғир жиноятни содир этганлик айбловини эълон қилди. Айбланувчи хоразмлик Анвар Қурбонбоевнинг укаси Зафар Озодлик билан мулоқотда унинг акаси бу жиноятга умуман алоқадор эмаслигини гапирди. Воқеа тафсилотларини айтган Зафарга кўра, маҳаллий милиция ва суд ходимлари ҳеч қандай исбот-далилсиз 3 ойдан бери акаси Анварни ҳибсда сақламоқда:\n- Бизлар қурилишда ишлаймиз. Бир жойни битказдик, хозяинимиз ўтириш ташкил қилди.\nОзодлик: Бу қачон бўляпти?\n- Ушлаганига 3 ою 10 кун бўлди-да. Ўтирдик, ичдик... Бизларда 3 йиллик прописка бор. Ман шаҳарга кетдим, у боллар билан қолди, ўтирди, кейин қишлоққа кетган ва у ерда шундай-шундай гап бўлибди, изнасилование. Опаси қичқирган, милиция келган. Бир бола қочган, акам “менда хужжатларим борку”, деб ўйлаб қочмаган.\nОзодлик: Яъни менинг айбим йўқ, қўрқадиган жойим йўқ деб қолган.\n- Ҳа. Турганда 10 метр қолганда, ичканку, қочган. Уни тутишган, мелисахонага олиб кетишган. 50 кишини ҳам мелисахонада текширган-текширган ва воқеа жойига олиб борган. Қечқурун соат 12ларда фонарик билан 2 қатор қилган 25 болани ў ёққа, 25 таси бу ёққа. Фонарик прожекторида қарашганлар.. Ёнидаги қиз опаси билан “Буми? – Йўқ. Мана буми? – Йўқ. Бунисими? – Ўхшаяпти, деса “Бу ёққа ўт!”, деб 6 кишини ажратиб олган, қолганларни қўйиб юборган. Мелисахонага олиб келиб кўрсатган кейин “Мана бу!”, деб Анварга кўрсатган.\nЗафар у қизнинг зўрланганига ҳам шубҳа борлигини айтади. “Терговчи менинг акамннинг пулини олганда”, дейди Зафар. Шу кундан бошлаб Анвар маҳаллий милиция бўлимида қаттик калтакланган. Лекин охирги марта юзлаштирилгандан кейин у қиз Анварни танимаган ва милиция ходимлари уни қўйиб юборишган, дейди Зафар. Шундан 3 кун ўтиб Анварни яна ҳибсга олинди.\n- Мен унга билет олиб берган эдим, ҳозир мана билет ҳам куйяпти.\nОзодлик: Ҳозир Анвар қаерда?\n- Ҳозир шу Викса райони милисахонасининг подвалида ётибди.\nОзодлик: Айблов эълон қилиндими?\n- Бугун эълон қилинди, шу 135 статья бўйича. Заявление ёздим шуни кутиб ўтирибман, свиданка берар экан “бугун беради”, деди-да, дейди зўрлашда айланаётган Анварнинг укаси Зафар.\nВоқеа тафсилотларини билиш мақсадида бу жиноий ишни олиб бораётган терговчига қўнғироқ қилдик.\n- Мен сизга ҳеч нарса айтмайман, чунки бу тергов сири. Мен ҳозир бу ишни олиб бораётганим йўқ, уни бошқа одамга топширишди, деди Викса шаҳар тергов бўлимининг ўзини таништирмаган терговчиси.\nАнвар Қурбонбоевнинг ота-онаси илтимосига кўра, Хоразмдан келган ва айбланувчи ҳамда унинг адвокати билан бевосита мулоқотда бўлган “Нажот” инсон ҳуқуқлари ташкилоти раҳбари Ҳайитбой Ёқубов терговда қонунбузарликларга йўл қўйилганини айтади.\n- Викса шаҳар судида қамалган йигит билан учрашдим. У айтяптики, мен бу ишни қилмаганман, ўзимни 4 фарзандим бор, виждон азоби қийнади, деяпти. Мени ушлаб 3 кун ичида шундай дўппосладики, ҳозиргача ўзимга келмаяпман, дейди. Ҳақиқатан, унинг башарасига қарасангиз, кўзлари кўкариб кетган, боши айланиши, бўйраклари оғриши, оёғи, қорни оғришидан шикоят қиляпти.\nОзодлик: Маҳаллий орган вакиллари билан учрашдингизми? Улар нима деяпти?\n- Маҳаллий орган вакиллари мен билан гаплашишни исташмади. Лекин мен у кишининг адвокати Тамара Жиганова билан учрашдим. Адвокати ҳам Анварни милиция калтаклаганини тан олган. Лекин бугун адвокат ўзининг сўзларидан қайтиб Анварни камерадаги бошқа маҳбуслар дўппослаган, деди. Ваҳоланки айбланувчилар тергов давомида алоҳида камераларда сақланиши аниқ.\nОзодлик: Мени билишимча, бу жиноят учун у камида 10 йилга қамалиши керак.\n- Ҳа. Камида 10-12 йил олиши керак. Мен унинг ўртоқлари, адвокати билан гаплашдим, воқеани ўргандим: бу нарса бўлмаган! Мана шу ишни кўриш жараёнида 4-нчи терговчи алмашяпти. Алмашиши сабабини ҳеч ким айтмаяпти. Менимча, улар фалсификация бўлаётганини кўриб бу ишни олишмаган. Энг ёмони, шу иш давомида 50 яқин одам дўппосланган, жазоланган. Россия милициясига ким ҳуқуқ берган эканки буларни дўппослашга?! Наҳотки уларда қонунлар бўлмаса? Ўзини демократик деб тан олган давлатда шу ҳолатлар юз беряпти. Шуни айтиш керакки бугунги кунда Россиянинг ҳар бир шаҳар қишлоғида ўзбек йигитлари қамаляпти.\nОзодлик: Сабаби нимада деб ўйлайсиз, нима учун шундай бўляпти?\n- Бу охирги пайтларда Россия давлатининг сирли равишдами, ўзининг ҳуқуқ тартибот органларига фармойишими, шундай ҳолатлар кўпаймоқда. Чунки улар билан суҳбат қилсангиз учдан бири ўзини бегуноҳ эканини айтади. Россия Жиноят Кодексининг 131-135 моддаларининг ҳаммаси мана шу жинсий тажовуз билан боғлиқ нарсаларни қўллашяпти. Яъни энг оғир жиноятларни бўйнига иляпти. Лекин бизнинг ҳукуматимиз ҳам Россяида шунинг олдини олиш учун чора кўрмаяпти , дейди “Нажот” инсон ҳуқуқлари ташкилоти раҳбари Ҳайитбой Ёқубов.


Биз ҳар доим бир-биримиз билан фикрлашамиз.Дўст орттириш учун у ҳақда ҳамма нарсани билишга интиламиз. Буни қарангки, аёлларнинг кийимларига ва уларнинг ранггига қараб ҳам феъл-атворини билиш мумкин экан.\nОқ рангли либосларни кийиб юрувчи аёллар оилада саришта, жонсарак, эътиборли бўладилар. Уларга муомала қилишда эҳтиёткор бўлиш талаб этилади. Сабаби, улар суҳбатдош танлашда ҳам инжиқ бўладилар.\nКийинишда кўпроқ қора рангни хуш кўрувчи аёллар ишбилармон, қатъиятли, шижоаткор бўлишади. Уларга ваъда бердингизми, бажаринг. Бўлмаса ҳолингизга вой.\nЛибосларидан пушти ранг кўпроқ ўрин олган аёлларимиз содда, ишонувчан ва кўникувчан аёллардир.Уларга кичкина совға ёҳуд биргина ширин сўз ҳам улкан қувонч бахш эта олади.\nҚизил рангни кўпроқ муҳаббатга, севгига мойиллиги кучли бўлган аёлларнинг эгнида учратишингиз мумкин. Қизил либосларни ёқтирадиган аёлларнинг севгиси кучли, ўзлари эҳтиросли бўлишади.\nКийимларида яшил рангни кўпроқ бўлишини истаган аёлларимизга романтик йигитлар ёқади. Улар орзу-умидлари бисёр бўлган аёллардир. Яна улар сайру саёҳатни хуш кўрадилар.


«Ҳалоллик вакцинаси»: жамиятнинг барча аъзоси эмланиши лозим\nЮксак тараққиёт кафолати\nПрезидентимизнинг Олий Мажлисга Мурожаатномасида  2020 йил – Илм, маърифат ва рақамли иқтисодиётни ривожлантириш йили, деб эълон қилингани барча соҳа вакилларини бирдек қувонтирди.\nКейинги йилларда мамлакатимизда олиб борилаётган очиқ сиёсат ҳамда изчил ислоҳотлар натижасида миллий тикланиш йўлидан миллий юксалиш йўлига ўтган Ўзбекистоннинг дунёдаги ўрни ва мавқеи тобора мустаҳкамланиб бормоқда. Сўз эркинлигини таъминлаш бўйича саъй-ҳаракатлар, айниқса, таҳсинга сазовор. Эндиликда халқимизда ақлий жасорат пайдо бўлди, фикр ва ғоялар уйғоқлиги, онг-тафаккур бедорлиги бошланди.\nДавлатимиз раҳбари айтган гапларда халқ дарди ва изтироблари, ҳамюртларимизнинг орзу-умидлари мужассам.\nАйниқса, жамиятимизда коррупция иллати ўзининг турли кўринишлари билан тараққиётимизга ғов бўлаётганлигини алоҳида айтиб, «Коррупцияга қарши курашишда аҳолининг барча қатламлари, энг яхши мутахассислар жалб қилинмас экан, жамиятимизнинг барча аъзолари, таъбир жоиз бўлса, «ҳалоллик вакцинаси» билан эмланмас экан, ўз олдимизга қўйган юксак марраларга эриша олмаймиз. Биз коррупциянинг оқибатлари билан курашишдан унинг барвақт олдини олишга ўтишимиз керак», деб таъкидлади.\nБу зарарли иллат барча мамлакатларда илдиз отгани бор гап. Уни бартараф этиш бўйича жаҳон ҳамжамияти томонидан бир қатор самарали ишлар амалга оширилаётган бўлса-да, ҳанузгача унинг илдизи қирқилмаган.\nИслоҳотлар самараси – келажак меваси\nМамлакатимизда коррупциянинг олдини олиш, унга қарши самарали курашиш, пайини қирқиш бўйича бир қатор ишлар қилинмоқда. Давлатимиз раҳбари Президентлик лавозимига киришганидан сўнг халқимиз азалдан юксак қадрлаб келадиган, ҳамма нарсадан устун қўядиган адолат туйғусини ҳаётимизда янада кенг қарор топтириш биринчи даражали вазифа эканига алоҳида эътибор қаратди.\nЭнг аввало, «Коррупцияга қарши курашиш тўғрисида»ги Ўзбекистон Республикасининг қонуни қабул қилиниб, унга қарши курашишнинг ҳуқуқий механизми яратилди. Мазкур қонун ижроси тўлиқ ва самарали таъминланиши учун «Коррупцияга қарши курашиш тўғрисида»ги Ўзбекистон Республикаси қонунининг қоидаларини амалга ошириш чора-тадбирлари тўғрисида»ги қарор қабул қилинди. Шунингдек, коррупцияга қарши курашиш бўйича республика идоралараро комиссияси тузилди.\nМана шу амалий ҳаракатнинг яна бир ҳуқуқий асоси сифатида Президентимизнинг «Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида»ги фармони қабул қилинди. Мазкур фармон бўйича Ички ишлар вазирлигида ҳам шахсий таркиб ўртасида коррупциянинг олдини олиш, унга қарши курашиш, хизмат интизоми ва қонунийликни мустаҳкамлаш юзасидан тизимли ишлар қилинмоқда.\nИчки ишлар вазирлигининг 2019 йил 24 июнь куни «Ўзбекистон Республикаси Президентининг «Ўзбекистон Республикасида коррупцияга қарши курашиш тизимини янада такомиллаштириш чора-тадбирлари тўғрисида»ги фармони ижросини таъминлаш ҳақида»ги буйруғи ишлаб чиқилди ва вазирлик тизимида коррупцияга қарши курашиш ишчи гуруҳи ташкил этилди.\nШунингдек, вазирнинг тегишли буйруғи билан ҳар йили декабрь ойи «Ички ишлар органларида коррупцияга қарши курашиш ойлиги» деб эълон қилинди. Мазкур ойлик доирасида бир қатор ташкилий, амалий, маънавий-маърифий тадбирлар узлуксиз ўтказилмоқда.\nИчки ишлар вазирлигининг «Ички ишлар органлари тизимида 2019–2020 йилларда коррупцияга қарши курашиш, шахсий таркиб ўртасида хизмат интизоми ва қонунийликни мустаҳкамлаш, ходимларнинг ҳуқуқий онги ва маданиятини юксалтириш бўйича чора-тадбирлар» дастури бу жиҳатдан самарадорликни оширишда муҳим дастуруламал бўляпти. Қолаверса, шахсий таркиб ўртасида олиб борилаётган тарбиявий ишлар, тарғибот тадбирлари ўз самарасини бериб, осойишталик посбонлари пора таклиф қилган шахслар юзасидан раҳбариятини хабардор қилишяпти. Бунга вақтида тезкор чоралар кўрилиб, коррупциянинг олди олинмоқда. Масалан, Хоразм вилоятининг Хива туманида фирибгарлик ҳолати бўйича З.Б. гумон қилинувчи тариқасида жиноят ишига жалб этилади. Унинг турмуш ўртоғи Д.Х. эса «халоскор»лик қилиш учун етиб келди. Жиноят ишини «ижобий ҳал қилиш» эвазига туман ИИБ ҳузуридаги тергов гуруҳи катта терговчиси, капитан Муродбек Қурбоновга икки миллион сўм бериши мумкинлигини айтади. Аммо осойишталик посбони у ўйлагандек нафсини касбидан устун қўядиган эмас эди. Тезкор тадбирда Д.Х. қўлга олиниб, қонун ҳукмига топширилди.\nТошкент шаҳри Мирзо Улуғбек тумани ИИОФМБ 3-сонли ИИБда ҳам фирибгарлик ҳолати бўйича жиноят иши қўзғатилган эди. Иш юзасидан гумон қилинувчи тариқасида жалб этилган Н.М. ўзига нисбатан қамоққа олиш эҳтиёт чораси қўлланилишини хоҳламади. Бунинг эвазига тергов бўлинмаси бошлиғи, капитан Фаррух Абдуллаевга 500 АҚШ доллари миқдорида пора таклиф қилди. У бу қилмиши жиноят эканини балки англамагандир, лекин ҳуқуқ-тартибот органлари томонидан қўлга олинган пайтда бош чангаллаб, хато устига хато қилганини англаган бўлса ажабмас.\nЭнг эзгу даво\nҲалоллик – коррупцияга қарши курашишда энг устувор омил, бу касалликнинг олдини олишда эзгу даво сифатида эътироф этилмоқда. Ҳалоллик инсонлар учун рухсат қилинган яхши, ижобий ишлар, хатти-ҳаракатлар мажмуаси, меҳнат эвазига топиладиган нарсалар, пок ва тоза озиқ-овқатлар сираси. Унинг кенг маънодаги жиҳатлари кўп: турмушдаги, савдо-coтиқдаги, дўстлар ўртасидаги ҳалоллик ва ҳоказолар. Юраги, қалби пок ва тоза, ҳалол инсонлар ҳамиша хотиржам, кўнгли равшан.\nҚомусий олим, буюк аллома Маҳмуд 3амахшарий бу ҳақда шундай насиҳат қилади: «Ҳалол ва покиза киши доимо хотиржам, тинч юради, бировга хиёнату нопоклик қиладиган киши эса ҳалокатга гирифтор бўлади».\nҲалоллик бировнинг мол-мулкига ола қарамаслик, жамоат ва давлат мулкини ҳалол асраш, пора олмаслик, бирини мингга пуллаб, текин даромад кетидан қувмаслик, ғайрату шижоати билан эришганига қаноат қилиш, сабр-тоқатли бўлиш, топганига шукроналар айтишдир.\nКимсанинг моли ўзгага вафо қилмаслигини, ҳаром мол буюрмаслигини, ўз манфаати, фойдасини кўзлаб, бировнинг ҳақидан ҳазар қиладиган, эзгуликни дилига маҳкам жойлаб олган софдил, покиза, виждонли кишилар буни яхши тушунади, унга қатъий амал қилади.\nСаъдий бобомиз айтганларидек:\nҲаётда сабр-қаноат, инсофу диёнат каби соф туйғулар инсон деган олий зотга ҳамиша ҳамроҳлик қилса, унинг қалбида ҳам фақат тоза туйғулар бўлади.\nҲалоллик учун курашишда тарбиявий таъсир ўтказиш, тушунтириш, инсоф-диёнатга чақириш, ҳаттоки, уялтириш ёки танбеҳ бериш йўлларини танлаган маъқул. Биламизки, оилада ота-она, иш жойида раҳбарлар бошқаларга ҳалолликда ибрат кўрсатиб, ўзларининг инсонийлик хислатларини намоён этади. Агарда инсон коррупция ва порахўрлик урчиган муҳитга тушиб қолса, ҳаётда ҳаром нима, ҳалол нима эканлигини фарқлай олмайди.\nКимки кўп китоб ўқиб, ота-боболаримиздан кечган воқеа-ҳодисаларни қунт билан тинглаб, унга амал қилишга интилар экан, у доимо ҳалол ва ҳаромнинг фарқини ажратади. Шундай кишилар, ҳаёти давомида қоқилмай-сурилмай, ўз иши, бахту саодати, тинчлиги, фаровон турмушини бунёд этади. Шундай экан, ҳалол меҳнатдан топилган бир сўмнинг қут-баракаси ҳаромдан келадиган миллиондан ортиқдир. Ҳалолликнинг энг катта душмани тамагирлик ва порахўрлик. Бунга муккасидан кетганлар оёғи ердан узилиб, ҳеч кимни менсимайди, босар-тусарини билмай қолади, ўзлигини йўқотади, инсоф, диёнат тушунчалари уни қизиқтирмайди, бадфеъл кимсага айланади.\nЯкдил мақсадлар муштараклиги\nЮртбошимиз жуда кўплаб маъруза ва чиқишларида «Коррупция билан ҳеч қачон мақсадимизга эриша олмаймиз» дея алоҳида таъкидлаб, унга қарши курашишни ҳуқуқни муҳофаза қилиш органлари мутасаддиларига асосий вазифа сифатида қўяди. Демак, коррупцияга қарши курашишда бирдамлик, ўзаро ҳамкорлик ва якдиллик талаб этилади.\nЎзбекистон миллий энциклопедиясида вакцинага «Эмлашда ишлатиладиган моддалар – инфекцион касалликларнинг олдини олиш ёки даволаш мақсадида қўлланиладиган препаратлар», дея таъриф берилган. Вакцина бирор юқумли касалликлардан сақланиш, тарқаб кетмаслиги учун ишлатиладиган дори воситасидир. Худди шунингдек, коррупция иллатидан сақланишда, биринчи навбатда, жамиятнинг ҳар бир аъзосини «ҳалоллик вакцинаси» билан эмлаш лозим бўлади.\nНафсиламрини айтганда, коррупцияга қарши кураш ҳар куни, ҳар лаҳзада ҳар бир фуқаро томонидан амалга оширилиши керак. Инсонларнинг ушбу иллатга қарши қатъий фуқаролик позицияси шаклланиши, коррупцияга нисбатан муросасизлик ва тоқатсизликнинг пайдо бўлиши, коррупция ҳолатларини изоҳлаш эмас, қоралаш ва қабул қилмаслик биринчи ўринга чиқиши керак.


2014 йилнинг 4 декабрида қабул қилинган ЎРҚ-379-сонли қонунга кўра, Солиқ кодексининг 375-моддасига якка тартибдаги тадбиркорлар томонидан тўланадиган қатъий белгиланган солиқларни тўлаш тартибига ўзгартиришлар киритилди, Бу ҳақида «Norma.uz»га асосланиб «Kun.uz» хабар бермоқда.\nЯкка тартибдаги тадбиркор сифатида рўйхатдан ўтишни хоҳлаган касб-ҳунар коллежлари битирувчиларига 2015 йилдан бошлаб солиқ имтиёзи берилади, унга кўра улар якка тартибдаги тадбикрор сифатида давлат рўйхатидан ўтганларидан бошлаб 6 ой мобайнида солиқ тўлашдан озод этиладилар. Фақат бунда битта шартга амал қилиш лозим бўлади – битирувчилар якка тартибдаги тадбикрор сифатида коллежни битирганларидан кейин 12 ой ичида давлат рўйхатидан ўтган бўлишлари лозим.\nАгар битирувчи ўз тадбиркорлик фаолиятини давлат рўйхатидан ўтгандан кейин 12 ой ичида тугатса, унда у ўз тадбиркорлик фаолияти билан шуғулланган шу давр учун барча солиқларни тўла ҳажмда тўлаши лозим бўлади.\nДавлат бу солиқ имтиёзини киритиш билан коллеж битирувчиларини тадбикорлик билан шуғулланишга рағбатлантирмоқда, чунки давлатимизнинг келажак тараққиёти айнан ёш тадбикорларга боғлиқдир.\n11:44 Кичик корхоналар ходимлари сони битирувчилар ҳисобига ошади


24 июнь куни Нур-Султонда ЕХҲТнинг одам савдога қарши кураш бўйича жонли ўқув машқлари бошланди. (Анжела Цaтурян/ЕХҲТ)\nНУР-СУЛТОН – Европада хавфсизлик ва ҳамкорлик ташкилоти (ЕХҲТ) Қозоғистонда аъзо мамлакатларга одам савдоси қурбонларини аниқлаш ва қутқаришни ўргатиш бўйича жонли машғулотларни ўтказди.\nЕХҲТ баёнотида айтилишича, 24 июнь куни бошланган машғулотларида ЕХҲТга аъзо 24 мамлакатдан 70 дан ортиқ мутахассис, жумладан, ҳуқуқ-тартибот, чегара ва миграция органлари, нодавлат ташкилотлар ва давлат идоралари ходимлари қатнашди.\nЕХҲТ томонидан одам савдоси, жумладан, болалар меҳнатидан фойдаланиш ва жинсий қуллик билан боғлиқ ҳолатларни симуляция қилиш учун шартли исловатхоналар, қурилиш майдончаси, қишлоқ хўжалиги майдони ва чегара пунктлари ташкил этилди, дейилади ташкилот хабарида.\n«Ушбу машғулотларнинг бир йилдан камроқ вақт ичида иккинчи марта ўтказилаётгани – ЕХҲТга аъзо давлатларнинг одам савдосига қарши кураш салоҳиятини оширишдан манфаатдор эканлигидан дарак беради», дейди одам савдосига қарши кураш бўйича ЕХҲТнинг амалдаги мувофиқлаштирувчиси Валиант Ричи.\n«Бу сафар биз иштирокчилар қамровини кенгайтириб, машғулотларга чегарачилар ва маданий соҳа вакилларини ҳам таклиф қилдик», деди Ричи.\n«Бугунги кунда одам савдоси трансмиллий аҳамият касб этиб, жамоат хавфсизлигига юқори даражада хавф туғдирувчи муаммога айланган», дейди Қозоғистон бош прокуратураси қошидаги ҳуқуқ-тартибот академияси ректори Ергали Мерзадинов.\n«Фикримча, реал вақт режимидаги бу қўшма машғулотлар ва долзарб муаммоларга умумий ёндашувларни ишлаб чиқиш жиноий ҳолатларни аниқлаш ва олдини олиш бўйича ишлар самарадорлигини оширишга ёрдам беради», - деди у.\nЕХҲТга кўра, мазкур лойиҳа ташкилотнинг янги, кўп миллатли ва тармоқлараро ёндашув орқали одам савдоси қурбонларини аниқлаш ва уларга ёрдам беришни яхшилашга қаратилган саъй-ҳаракатларнинг бир қисмидир.\nНур-Султонда ЕХҲТнинг дала операциялари ва Нур-Султондаги дастурлар идораси кўмагида ўтказилган симуляцион ўқув машқлари Италиянинг Виченце шаҳри ва яна бири Қозоғистонда ўтказилган жами 5 та туркум машқнинг давоми бўлди. ЕХҲТга кўра, шу йилнинг сентябрь ойида Виченцеда қўшимча машғулотлар ўтказилади.\nҚозоғистонда одам савдоси муаммосига бағишланган ЕХҲТ семинар-тренинги ўтказилди\nСеминарда меҳнат муҳофазаси нозирлари, маҳаллий ҳокимликлар, ҳуқуқни муҳофаза қилиш идоралари ва нодавлат ташкилотлар вакиллари иштирок этди.


BBC Uzbek - Dunyo - Сиёсий бўҳронлар пайти Миср музейи нодир буюмлари ўмариб кетилган\nСўнгги янгиланиш 17 феврал 2011 - 15:41 GMT\nСиёсий бўҳронлар пайти Миср музейи нодир буюмлари ўмариб кетилган\nҚоҳирада кечган оммавий намойишлар пайти машҳур Миср музейидан фиръавин даврига тааллуқли ўта нодир буюмлар ўғирлаб кетилган. Аввалига йўқолган буюмлар сони 8та экани хабар қилинганди. Ҳозир уларнинг 3таси музей ичкарисидан топилгани, аммо барибир яна 5та бебаҳо ашё қаерда экани номаълум экани айтилмоқда. Расмийлар бу ишга алоқадорликда гумон қилинган бир неча киши хибсга олинганини айтишади. Пайшанба куни журналистлар музей ичкарисига киришларига рухсат берилган. Би-би-си мухбири Кристин Фрейзер хабар қилади


toshkent.uz Toshkent.Uz - Тошкент Шаҳрида Бунёдкорлик Салоҳияти Юксалмоқда\nТошкент шаҳрида бунёдкорлик салоҳияти юксалмоқда\nБугун Тошкент шаҳрининг қайбир гўшасига борманг, ўзгача файзу тароватдан дилингиз яйрайди. Туманлардаги бири-биридан кўркам, айни дамда замонавий архитектура меъёрлари асосида қурилган ижтимоий-иқтисодий объектлар, маданий-маърифий масканларнинг ажиб қиёфаси, аҳоли уй-жойларинингорасталиги, шинамлиги ҳамда ҳар оиланинг муносиб шароитда яшаши учун барча қулайликка эгалиги ўтган қисқа даврда халқимиз бунёдкорлик салоҳияти нақадар юксалганлигидан далолат беради.\nРеспубликамиз аҳолисининг турмуш даражаси ва сифатини янада оширишга йўналтирилган арзон кўп квартирали уйларни қуриш ва реконструкция қилиш борасидаги тадбирларни ўз вақтида ва сифатли амалга ошириш мақсадида Ўзбекистон Республикаси Президентининг 2017 йил 13 январдаги “2017 — 2020 йилларда шаҳарларда арзон кўп квартирали уйларни қуриш ва реконструкция қилиш дастурини самарали амалга ошириш борасидаги қўшимча чора-тадбирлар тўғрисида”ги ПҚ-2728-сонли қарори қабул қилинди. Албатта, инсон манфаатлари йўлида қабул қилинаётган мазкур қарорлар негизида аҳолисининг турмуш даражасини ошишиш кўзда тутилгани бежис эмас.\nХабарингиз бор, Сергели ва Юнусобод туманларида олиб бориладиган қурилиш ишлари ҳамда янги метро қурилиши аҳоли томонидан кўтаринки руҳда қабул қилинди.\nБинобарин, мамлакатимизҳудудидабешюзданортиқғишт, цемент, керамзит, гипс, оҳактош, қум, шағал сингари хом ашё конлари аниқланган ва ушбу табиий захира манбаларининг катта қисми айнан мустақиллик йилларида очилган.\nҚувонарлиси шундаки, бундан йигирма беш йил илгари хориждан валюта эвазига келтирилган бинокорлик материаллари ўрнини эндиликда маҳаллий маҳсулотлар эгаллаб, деярли барча турдаги бўёқлар ўзимизнинг корхоналар томонидан етказиб берилмоқда. Улар кучли рақобат шароитида харидорлар ишончини қозонгани яна бир эътиборли жиҳатдир. Бу чуқур иқтисодий ислоҳотлар доирасида маҳаллий ишлаб чиқарувчилар, тадбиркорларга тақдим этилаётган имтиёз ҳамда преференциялар, яратиб берилаётган кенг имкониятларнингсамараси, албатта.\nДарҳақиқат,юртимизда бунёдкорлик ишлари қамрови ва салмоғи ортиб бораётгани баробарида, қурилиш материаллари ишлаб чиқариш саноати ҳам тараққий этаяпти. Бундай маҳсулотларни тайёрловчи субъектлар ҳамда уларни харидорларга етказувчи махсус бозорлар сони кўпаймоқда. Ҳозир деярли ҳар бир тумандаги қурилиш материаллари бозорига дуч келасиз ва бу ердаги маҳсулотлар ранг-баранглиги, шунга мос равишда сифати ҳамда нархи талаб даражасида эканидан кўнглингиз тўлади.\nШу ўринда, шуни таъкидлаш жоизки, юртимизда қурилиш маҳсулотлари ишлаб чиқаришни кенгайтиришда 2015 — 2019 йилларга мўлжалланган Маҳаллийлаштириш дастури алоҳида аҳамият касб этмоқда. Унга кўра, бугунги кунда, асосан, хориждан келтирилаётган гулқоғозлар, композит материаллар, металли ва металлсиз графитдан, фторопластдан тайёрланган, жами йигирма турдан ортиқ қурилиш материалларини ўзлаштириш назарда тутилган.\nҲозирги кунга келиб, Тошкент шаҳрида хорижникидан қолишмайдиган шарт-шароитларни ўзида жамлаган замонавий тураржойлармаҳаллийқурилишматериаллариасосидабарпоэтилаётганиэътирофгамолик.\nДарҳақиқат, мустақиллик шарофати билан узоқни кўзлаб рўёбга чиқарилаётган ислоҳотлар, халқимизнинг меҳнати ва фидокорлиги самарасида эришилаётган ютуқ ҳамда бунёдкорлик ишларида ҳам яққол ифодасини топмоқда.\nБунинг замиридаги эзгу мақсад шуки, бизқураётганбиноларданнаинкибугунги, балки келгуси авлодлар ҳам баҳраманд бўлиши, албатта, инсон манфаатлари биринчи навбатдалигини этиш муболаға бўлмайди.\nПечать 03 Февраль 2017 Ўқилди: 2112\nСайтда фойдаланувчилар сони: 371


Тергов хоналаридаги шароит ўрганилди | "Адолат" СДП\nТергов хоналаридаги шароит ўрганилди\nХалқ депутатлари Тойлоқ туман Кенгашининг қонунийликни таъминлаш ва коррупцияга қарши курашиш масалалари бўйича доимий комиссияси раиси Нилуфар Акрамова ташаббуси билан Тойлоқ туман ички ишлар бўлимида “Йўл ҳаракати хавфсизлиги тўғрисида”ги Ўзбекистон Республикаси Қонунининг ижроси ҳамда “Йўл ҳаракати хавфсизлигини таъминлашга янги технологияларни киритиш” юзасидан Тойлоқ туман ички ишлар бўлими йўл ҳаракати хавфсизлиги бўлими томонидан амалга оширалаётган ишлар, шунингдек, тергов хоналарида яратилган шарт-шароитлар ўрганилди.\nЎрганишлар давомида ишчи гуруҳ аъзолари 4 та сақлаш хонаси, 16 ўринга мослаштирилган вақтинчалик ҳибсхонада ушлаб туриладиган фуқаролар учун барча шарт-шароитлар яратилганлигига гувоҳ бўлишди. 16 та видеокузатув камералари суриштирув ва тергов жараёнларини онлайн тарзда Республика ички ишлар вазирлигига узатиб беради.\nХотин-қизлар учун алоҳида хона ажратилган бўлиб, уларга ҳам етарли шароитлар яратилган. Тойлоқ туман ички ишлар бўлимида 3 та тергов хоналари мавжуд бўлиб, 2 нафар терговчи, 2 нафар суриштирувчи фаолият юритади. Тергов хоналари ҳам тўлиқ камералаштирилган.\nТадбир давомида ишчи гуруҳ аъзолари тергов жараёнида иштирок этишди. Фуқаролар билан суҳбатлашишди. Шунингдек, ички ишлар бўлими йўл ҳаракати хавфсизлиги фаолияти кўриб чиқилди. Туманда автоҳалокатларнинг олдини олиш борасидаги тарғибот ишлари билан танишилди.\nТайлоқ туман ҳокимлиги ахборот хизмати


Лапортанинг қасамёд қилиш маросими бўлиб ўтди. Унда Бартомеу, Месси ва Пике ҳам иштирок этишди\n«Барселона»нинг янги президенти Жоан Лапортанинг қасамёд қилиш маросими бўлиб ўтди.\nТадбирда клубнинг собиқ президентлари Хосеп Бартомеу, Сандро Росель, Жоан Гаспар ва Энрик Рейна, футболчилар Лионель Месси, Жерар Пике, Серхио Роберто, «Барселона» ва «Барса Б»нинг гандбол, баскетбол жамоалари вакиллари ҳам иштирок этишди.\nСайловлар 7 март куни бўлиб ўтганди. Унда 58 ёшли Лапорта 54,28% овоз тўплаб, Виктор Фонт (29,29%) ва Тони Фрейшни (8,58%) ортда қолдирганди.\nЛапорта Каталония клубини 2003 йилдан 2010 йилгача ҳам бошқарган ва ушбу даврда жамоа 2 бор ЕЧЛда, 4 бор Ла Лигада ғолиб бўлган.


MOBIUZ ЎҚИТУВЧИЛАРНИНГ ИМТИЁЗЛИ МОБИЛ… – QashqadaryoXTB.uz\nQashqadaryoXTB.uzYangiliklarYangiliklarMOBIUZ ЎҚИТУВЧИЛАРНИНГ ИМТИЁЗЛИ МОБИЛ…\n29.07.2019 / By admin / Yangiliklar/\t0 Comments\nMOBIUZ ЎҚИТУВЧИЛАРНИНГ ИМТИЁЗЛИ МОБИЛ АЛОҚАСИДАН ЯНАДА КЕНГРОҚ ФОЙДАЛАНИШИ УЧУН ТАРИФ РЕЖАЛАРИНИ ЯНГИЛАДИ\nМамлакатимизда умумтаълим муассасалари ўқитувчиларига имтиёзли мобил алоқасидан фойдаланишда қулайлик яратиш мақсадида MOBIUZ алоқа компанияси томонидан «O‘qituvchi 1» ва «O‘qituvchi 2» тариф режалари янгиланди.\nЖумладан, «O‘qituvchi 1» тариф режасига 2000 MB интернет-тўплам киритилди. «O‘qituvchi 2» тариф режасидаги интернет-тўпламининг ҳажми эса 5000 MBга оширилди.\nШу кунга қадар «O‘qituvchi 1» тарифи учун абонент тўлови 16 000 сўмни ташкил этиб, Ўзбекистон бўйича чиқувчи қўнғироқлар 2000 дақиқа ва 100 та чиқувчи SMS хабарни ўз ичига олар эди.\n«O‘qituvchi 2» тарифида абонент тўлови 30 000 сўм бўлиб, Ўзбекистон бўйича чиқувчи қўнғироқлар 2000 дақиқа, 3000 MB, 100 та SMS берилар эди. Ҳозирда «O‘qituvchi 1» тарифига 2000 MB қўшилиб, «O‘qituvchi 2» тарифидаги 3000 MB 5000 MB га оширилди.